Hot Wheels Unleashed 2 - Turbocharged Bakal Keluar Oktober Ini

Milestone telah mengumumkan bahawa permianan Hot Wheels Unleashed 2- Turbocharged akan dilancarkan pada 19 Oktober ini di platform PlayStation 4, PlayStation 5, Xbox One, Xbox Series X/S, Nintendo Switch dan PC melalui Steam dan Epic Games Store.

<oembed url="https://www.youtube.com/watch?v=9ZohjpTWcRE" width="200" height="113" host="youtube"></oembed>

Hot Wheels 2 - Turbocharged akan menampilkan beberapa pernambahan antaranya adalah mekanik baru, persekitaran dan mod permainan. Sekuel kepada Hot Wheels Unleashed ini juga memberikan peluang kepada pemain untuk menggunakan lebih 130 kenderaan termasuk motosikal dan ATV.

Pembaharuan mekanik dalam permainan membolehkan pemain kini melakukan 'dash' dan ‘jump’. ‘Dash’ membolehkan pemain menghumban kenderaan pemain lawan ke luar trak dan ‘jump’ membolehkan pemain melompat ke jalan alternatif.

Permainan ini juga menampilkan persekitaran dan permukaan berbeza yang akan mempengaruhi kawalan kenderaan. Pemain pasti teruja jika bermain di persekitaran menarik yang termasuk arked permainan, lapangan mini-golf dan belakang rumah.

Selepas menerima kritikan mengenai kekurangan mod pada permainan asal, Milestone akan menambah mod baru seperti Grab The Gears, Demo Derby, Drift Master, dan Waypoint. Mod campaign juga akan kembali dengan penceritaan baru.


Konami Dilaporkan Gunakan Suara Asal Untuk Remake Metal Gear Solid 3

Permainan Metal Gear Solid Delta: Snake Eater yang merupakan remake kepada Metal Gear Solid 3: Snake Eater telah dilaporkan akan menggunakan semula suara daripada permainan asal dan tiada perubahan dalam dialog. Berita ini didedahkan sendiri oleh Tommy Williams selaku ketua komunikasi Konami bahagian Amerika.

Berita daripada Konami sebenarnya menimbulkan tanda tanya antara peminat mengenai status voice acting kerana pernyataan yang agak mengelirukan dalam kenyataan media syarikat itu. Menurut Konami, remake ini “dibintangi suara karakter asal” dan “penceritaan dan suara karakter dalam Delta akan tetap sama daripada permainan asal".

Konami juga menjawab kekeliruan berkaitan judul remake permainan ini, Metal Gear Solid Δ: Snake Eater. Konami menyebut bahawa logo Δ disebut sebagai Delta dan bukan segi tiga. Delta membawa maksud ‘perubahan’ atau ‘perbezaan tanpa mengubah struktur'.

Beberapa hari lalu, Konami juga mengesahkan Hideo Kojima dan Yoji Shinkawa tidak lagi bekerja di belakang tabir untuk permainan baru ini. Konami akan bekerjasama dengan studio Virtuos untuk produksi permainan ini.

Metal Gear Solid Delta: Snake Eater dibangunkan dan diterbitkan oleh Konami dan akan dikeluarkan di platform PlayStation 5, Xbox Series X/S dan PC.


Falcon Esports Sah Tinggalkan Arena Mobile Legends: Bang Bang

Falcon Esports, salah satu pasukan hebat dalam scene MLBB Myanmar telah mengumumkan satu berita yang sedih kepada peminat mereka apabila memberitahu mereka sudah melepaskan kesemua pemain. Pengumuman pembubaran tersebut dimuat naik di Facebook pasukan itu.

Sebab pembubaran pasukan ini adalah berkaitan masalah yang berlaku di negara Myanmar. Menurut seorang pemain Falcon Esports, Pyae “Kenn” Ko berkata kehidupan di Myanmar amar sukar kerana masalah elektrik sering berlaku.

Akibat masalah yang berpanjangan ini, mereka mengambil keputusan untuk membubarkan pasukan sebaik sahaja acara Sukan Sea ke-32 berakhir. Tambah Kenn, acara sukan itu menjadi ‘last dance’ kepada Falcon Esports sebelum melepaskan pemain ke pasukan lain.

Pembubaran pasukan tersebut membuka jalan baru kepada pemain berbakat dalam pasukan itu. Khabar angin mula tersebar dengan Min Ko “Naomi” Ko bakal berpindah ke pasukan Indonesia, Pyae Sone “JustiN” Khant mengintai masuk ke scene ML Kemboja dan Indonesia manakala Kenn dikhabarkan berpotensi untuk berpindah ke Malaysia.

Falcon Esports mencapai pelbagai kejayaan di peringkat antarabangsa apabila mendapat tempat kelima/keenam di Kejohanan Dunia M4 dan menduduki tempat keempat pada kejohanan MSC 2022.


Filem Hidden Strike Gabungkan Jackie Chan Dan John Cena

XYZ Films telah mengeluarkan satu trailer terbaru bagi filem Hidden Strike. Filem aksi ini akan menggabungkan dua aktor yang kita pasti jangka tidak akan pernah bergabung kerana filem ini dibintangi ikon filem aksi, Jackie Chan dan bintang gusti WWE, John Cena.

<oembed url="https://www.youtube.com/watch?v=SS4xaLNVqfc" width="200" height="113" host="youtube"></oembed>

Plot filem ini mengisahkan dua bekas tentera yang perlu menjalankan misi untuk mengiringi orang awam ke Green Zone melalui jalan yang paling berbahaya di dunia yang disebut Highway Of Death. Trailer yang ditayangkan memaparkan chemistry antara dua aktor serta aksi yang mantap.

Hidden Strike akan diarahkan oleh figura yang pernah mengarahkan filem Need For Speed and The Expendables 4, Scott Waugh. Filem ini juga akan dibintangi oleh Pilou Asbæk, Amadeus Serafini, Minghao Hou, dan Zhenwei Wang.

Sejak didedahkan kepada orang ramai pada tahun 2018, filem ini beberapa kali bertukar nama. Terdahulu, filem ini berjudul Snafu diikuti Project X. Nama filem ini ditukar sekali lagi ke Project X -Traction sebelum akhirnya nama Hidden Strike dimuktamadkan.

Untuk tarikh tayangan, XYZ Films masih belum memberitahu tarikh sebenar. Bagi peminat Jackie Chan dan John Cena, korang perlu menunggu kemaskini daripada studio produksi ini.


Silent Hill: Ascension Tawar Pemain Kawal Nasib Karakter

Konami dan Genvid telah mengeluarkan suatu trailer terbaru bagi projek mereka iaitu Silent Hill: Ascension. Projek terbaru ini sangat unik kerana ia akan memberikan penonton atau pemain merasai pengalaman interaktif dan mengawal penceritaan.

<oembed url="https://www.youtube.com/watch?v=TP6R0bC4LYI" width="200" height="113" host="youtube"></oembed>

Trailer itu memaparkan beberapa karakter daripada Silent Hill ini. Ia juga menunjukkan beberapa raksasa yang menakutkan serta persekitaran menyeramkan. Kombinasi elemen ini akan memberi pengalaman yang amat seram kepada penonton.

Pada tahun lepas, Konami mendedahkan mereka sedang membangunkan beberapa judul permainan Silent Hill. Salah satu permainan itu adalah Silent Hill: Ascension yang menggunakan style terbaru dan berbeza dari permainan francais itu kerana ia akan menggunakan konsep ‘penstriman interaktif’.

Genvid memberitahu nasib karakter Silent Hill ini akan ditentukan oleh jutaan penonton dan pihak pembangun sendiri tidak tahu bagaimana Ascension akan berakhir. Kesemua cerita akan terungkap serentak di seluruh dunia selepas ia dikeluarkan pada akhir tahun ini.

Silent Hill: Ascension ini akan tersedia di pelbagai platform. Genvid dan Konami mensasarkan akan mengeluarkan satu aplikasi untuk pengguna konsol, PC, peranti mudah alih, dan televisyen.


Motorsports Rivals, Permainan Baru Dari Pembangun Siri Motosport Manager

Playsport Games telah menambah satu lagi permainan ke dalam siri Motorsport iaitu Motorsports Rivals. Permainan baru ini yang dibuat oleh syarikat yang menghasilkan Motorsport Manager sudah tersedia untuk dimainkan di platform Android dan iOS.

Motorsports Rivals adalah permainan real-time multiplayer yang memerlukan pemain bekerjasama atau bersaing dengan pemain lain dalam permainan. Berbeza dengan permainan racing lain, permainan ini bukanlah simulasi kerana perlumbaan bergantung kepada kad kuasa.

Permainan ini juga membenarkan pemain menghasilkan pasukan mereka sendiri dan berpeluang mendapatkan bonus semasa berlumba menentang musuh. Korang akan di'buff' sementara semasa perlumbaan untuk meningkatkan prestasi korang.

Pemain juga boleh menggunakan kad karakter khas untuk mengatasi pihak lawan. Dengan menggunakan kad ini, korang boleh menyerang musuh utama korang dan bersaing dalam perlumbaan yang menguji skil taktikal pemain.

Motorsports Rivals mempunyai pelbagai fungsi seperti team chat, team customization dan season pass. Energy level juga ditampilkan dalam permainan ini dan jumlah perlumbaan yang korang dapat main bergantung kepada energy level ini.


Genshin Impact Umum Kejohanan Antarabangsa TCG Yang Pertama

HoYoverse selaku pembangun permainan Genshin Impact mengumumkan yang mereka akan mengadakan kejohanan serantau esports yang pertama bagi permainan itu. Kejohanan itu telah dinamakan Astra Carnival: The Prince Cup dan akan menggunakan salah satu mod dalam permainan ini iaitu Genius Invokation TCG.

Kejohanan ini akan diadakan di 6 regional yang merangkumi negara/benua seperti Korea, Eropah, Amerika Utara, Jepun, Amerika Latin dan Asia Tenggara/Hong Kong/Macau/ Taiwan. HoYoverse telah menawarkan prize pool sebanyak $270,000 USD untuk seluruh rantau ini.

Pemain yang dipilih ke kejohanan Prince Cup ini dipilih melalui pemain Genius Invokation TCG yang mempamerkan prestasi terbaik semasa kejohanan Cat's Tail Gathering. Cat's Tail Gathering ini adalah kejohanan antara komuniti yang diadakan di Discord.

Keenam-enam kejohanan regional dijadualkan akan diadakan antara bulan Jun dan September 2023. Pemain yang layak ke peringkat suku akhir bagi kejohanan regional akan beraksi di hadapan orang ramai, yang bersiaran langsung di Twitter, YouTube, Twitch dan TikTok rasmi AstraCarnival.

Mengenai mod Genius Invokation TCG (Trading Card Game), mod ini telah diperkenalkan semasa versi 3.3 sebagai mod permanent dalam Genshin Impact.


Naomi Dari Falcon Esports Bakal Sertai Pasukan MPL Dari Indonesia

Seorang pemain Falcon Esports, Min “Naomi” Ko dari Myanmar telah dilaporkan bakal menyertai salah sebuah pasukan Mobile Legends dari Indonesia. Pendedahan mengenai kemasukan pemain roamer ini terjadi selepas satu post di media sosial memberi bayangan dia akan menyambung kariernya ke luar negara.

Melalui satu post yang dimuat naik CEO AiO Esports, Ko Arrman AiO mendedahkan bahawa Naomi akan menyambung karier e-sukan di Indonesia.

"Selamat Tinggal dan Selamat Berjaya Bro. Ia benar-benar disahkan. Dia menjadi pemain pertama ke luar negara dalam dunia MLBB Myanmar," tulisnya.

Ko kemudian memberikan klu kepada peminat yang Naomi berpotensi menyertai satu pasukan 'Juara MPL ID' yang tidak mengambil bahagian dalam kejohanan MSC 2023.

Petunjuk yang didedahkan Ko menunjukkan pasukan yang mungkin disertai Naomi adalah RRQ. Hal ini kerana RRQ tidak menyertai kejohanan MSC 2023 dan untuk menggantikan Vyn yang berpindah ke Bigetron Alpha.

Perpindahan Naomi ke pasukan terbabit bukanlah secara pinjaman memandangkan Ko memberitahu durasi kontrak Naomi adalah jangka masa panjang. Naomi mungkin akan mewarnai scene MLBB Indonesia dalam tempoh masa yang lama.


Unit Jualan The Witcher 3 Melebihi 50 Juta

Syarikat permainan video dari Poland, CD Projekt Red telah mendedahkan bahawa jualan bagi permainan The Witcher: Wild Hunt telah melebihi 50 juta unit di seluruh dunia sejak dilancarkan pada tahun 2015. Data yang dikeluarkan menunjukkan Wild Hunt menjadi salah satu permainan paling banyak dijual sepanjang zaman.

CD Projekt Red juga mengesahkan bahawa keseluruhan siri permainan The Witcher telah meraih unit jualan melebihi 75 juta. Siri permainan ini termasuk The Witcher (2007), The Witcher 2 (2011) dan The Witcher 3: Wild Hunt (2015).

Namun, unit jualan yang diraih Wild Hunt masih rendah jika dibandingkan dengan permainan Tetris yang merupakan permainan video paling banyak dijual dengan unit jualan sebanyak 520 juta. Minecraft dan GTA V masing masing mencatat unit jualan sebanyak 238 juta dan 170  juta.

CD Projekt Red kini sedang dalam proses pembangunan beberapa permainan dari siri The Witcher yang termasuk Project Polaris. Studio ini juga sedang merangka untuk melakukan remake bagi permainan pertama The Witcher.

The Witcher 3: Wild Hunt adalah permainan RPG yang dibangunkan dan dikeluarkan oleh CD Projekt Red. Permainan ini dikeluarkan di platform PC, PlayStation 4, PlayStation 5, Xbox One, XboX Series X/S.


John Wick 5 Kini Dalam Fasa Pembangunan Awal

Masa depan karakter John Wick tampak tidak menentu selepas peristiwa dalam John Wick: Chapter 4. Namun, Lionsgate Films telah mengesahkan ‘Baba Yaga’ akan kembali lagi selepas filem kelima daripada francais John Wick kini dalam proses pembangunan awal.

Sebelum ini, pengarah John Wick 4 iaitu Chad Stahelski memberikan gambaran yang dia tidak akan kembali untuk mengarahkan filem seterusnya. “Saya tidak tahu bagaimana untuk membuat filem berturut-turut dan menjadi lebih baik untuk filem kedua”, jelasnya sebelum kembali semula untuk mengarahkan John Wick 5.

Mengulas mengenai masa depan francais ini, pengerusi syarikat Lionsgate, Joe Drake mendedahkan mereka kini menghasilkan spinoff iaitu filem, Ballerina dan siri TV, The Continental. Mereka juga mengatakan John Wick 5 dalam pembangunan awal.

Filem spinoff Ballerina yang menampilkan Ana de Armas sebagai bintang utama akan ditayangkan di pawagam pada 7 Jun 2024. Manakala siri TV The Continental akan dibintangi Mel Gibson dan mula ditayangkan pada September tahun ini.

Drake juga mendedahkan mereka juga dalam perbincangan mengenai prospek untuk menghasilkan permainan video triple A yang berkaitan John Wick.


Homeworld 3 Ditangguhkan Ke Tahun 2024

Gearbox Software mengumumkan yang permainan Homeworld 3 telah ditangguhkan ke Februari 2024. Mereka mengumumkan perkara tersebut menerusi laman rasmi Twitter Homeworld dan memberitahu mereka memerlukan masa untuk membangunkan permainan itu.

<oembed url="https://www.youtube.com/watch?v=Ph5x6e08QQM" width="200" height="113" host="youtube"></oembed>

Homeworld 3 ini pertama kalinya diumumkan ketika Pax West 2019 sebagai sebahagian sambutan ke-20 siri permainan terbabit. Sejak didedahkan, berita mengenai permainan ini adalah sangat sedikit.

Permainan ini sepatutnya dilancarkan pada suku keempat tahun 2022 sebelum ditangguhkan ke pertengahan pertama tahun 2023. Penangguhan terbaru menjadikan ianya kali kedua ditangguhkan sejak permainan ini didedahkan kepada orang ramai.

Mengenai storyline permainan ini, masih banyak belum diketahui. Apa yang kita tahu setakat ini adalah ia mengambil tempat 100 tahun selepas Homeworld 2. Imogen S'jet, pengganti kepada Karan S'jet perlu mengalahkan ‘The Anomaly’ selepas kuasa jahat itu muncul semasa Karan berjaya membuka pagar hyperspace.

Homeworld 3 adalah permainan real-time strategy yang dibangunkan Blackbird Interactive dan diterbitkan Gearbox Software. Permainan ini hanya akan keluar di platform PC.


eArena Rangkul Johan Bagi Kejohanan Free Fire SEA Invitational (FFSI)

Pasukan eArena telah dinobatkan sebagai johan bagi kejohanan Free Fire SEA Invitational (FFSI). Wakil dari Thailand ini membawa pulang hadiah berupa wang tunai sebanyak $100,000 USD dan trofi kejohanan. Kejohanan ini bermula dari 12 Mei sehingga 28 Mei dan bertempat di Thailand.

Bagi rangkuman aksi peringkat Grand Finals yang tamat pada 28 Mei lalu, pasukan eArena mendahului pasukan lain dengan lebih 30 mata pada dua hari pertama Grand Finals. Mereka mengekalkan konsisten sehingga hari ketiga dengan mendapatkan 3 Booyah, 184 placement point, 128 elimination untuk memenangi kejohanan dengan mata sebanyak 232.

Satu lagi wakil Thailand, Magic Esport mendapat tempat kedua selepas menghabiskan kejohanan dengan mengumpul 226 mata. Morph Team dari Indonesia mengumpul mata sebanyak 218 untuk menduduki tempat ketiga.

Salah seorang pemain eArena, EA.LIMIT mempamerkan aksi yang cemerlang pada Grand Final dengan melakukan 44 eliminations dan 38 assists. Persembahan baik membolehkan dia meraih Finals Most Valuable Player (FMVP) bagi kejohanan ini.

Pada November tahun ini, Garena akan menganjurkan Free Fire World Series 2023 yang akan melibatkan 18 pasukan dari serata dunia termasuk Brazil dan Amerika Latin


Moonton Rancang Perkenal Sistem 10 Ban Di Rank Mythic

Moonton dijangka akan melakukan beberapa perubahan melibatkan sistem ‘draft picking’ dan Role Queue. Draft picking ini berfungsi untuk ban hero yang dikatakan kuat dan mampu mendominasi permainan

Menurut sumber dari beberapa leaker, mereka telah mendedahkan bahawa Moonton merancang untuk memperkenalkan sistem 10 ban dan setiap pasukan dibolehkan untuk ban sebanyak 5 hero. Setakat ini, sistem ban ini hanya digunakan semasa kejohanan professional sahaja.

Sistem 10 ban ini mungkin akan digunakan di rank Mythic dan dijangka bakal diimplimentasikan pada separuh kedua tahun ini iaitu Julai sehigga Disember. Buat masa ini, pemain yang rank-nya Legend ke atas dapat menggunakan sistem 6 ban.

Selain itu, khabar angin mengatakan Moonton tiada perancangan untuk memperkenalkan sistem Role Queue semasa perlawanan rank. Role Queue adalah peranan bagi setiap pemain. Setiap pasukan memerlukan seorang hero Tank, 2 hero Carry (Jungler + Marksman), seorang hero fighter dan seorang hero Mage. Pembatalan Role Queue akan mengurangkan troll.

Pemain perlu menerima berita ini sebagai khabar angin dan mengurangkan jangkaan mereka untuk melihat kesemua berita ini menjadi kenyataan memandangkan pihak pembangun belum mengeluarkan apa-apa kenyataan rasmi.


PUBG Mobile Lancar Kolaborasi Dengan Polis Evo 3

Permainan mudah alih popular PUBG Mobile telah melancarkan satu kolaborasi dengan filem tempatan yang tengah menjadi hits, Polis Evo 3. Kolaborasi ini akan membawa pelbagai kandungan baru seperti pek suara dan barangan ke dalam permainan.

Para pemain akan berpeluang mendapatkan pek suara Inspektor Sani (Zizan Razak) dan Inspektor Khai (Shaheizy Sam) dengan menyertai event yang dinamakan Operasi Evo. Event ini sudah pun bermula pada 27 Mei lalu dan akan tamat pada 4 Jun ini.

Untuk mendapatkan pek suara ini secara percuma, pemain perlu melengkapkan misi iaitu mendapat top 5 sebanyak 7 kali untuk mendapatkan pek suara Inspektor Sani dengan 3 voicelines. Pemain juga harus mengalahkan 30 musuh untuk mendapatkan suara pek Inspektor Khai dengan 3 voiceline.

Voicelines bagi dua karakter ini juga boleh ditambah sehingga 8 voicelines jika pemain membeli dengan harga 80 Ocean Crystal.

Selain itu, PUBG Mobile juga akan menampilkan lagu tema Polis Evo 3, "AYUH" semasa pemain berada di Game Lobby. Antara hadiah lain yang ditawarkan sekiranya pemain menghabiskan misi adalah bingkai profil, gambar profil dan penyembur grafiti.

Berikut adalah misi dan hadiah yang korang akan dapat:

Operasi Evo (27 Mei – 4 Jun)

Login 1 Hari – Lobby Music – AYUH (OST Polis Evo 3)

Online selama 30 minit – Bingkai Profil + Gambar Profil

Habiskan 3 perlawanan bersama rakan – Penyembur Grafiti

Mendapat Top 5 sebanyak 7 kali – Inspekstor Sani (Basic Edition) – 3 Voicelines

Kalahkan 30 musuh – Inspektor Khai (Basic Edition) – 3 Voicelines

Pek Suara Ekstra Inspektor Khai dan Inspektor Sani  (27 Mei– 30 Jun 2023)

Inspektor Khair (Enhanced Edition) – 8 Voicelines – 80 Ocean Crystals

Inspektor Sani (Enhanced Edition) – 8 Voieclines – 80 Ocean Crystals

Polis Evo 3 lakonan Zizan Razak dan Shaheizy Sam sudah ditayangkan di seluruh pawagam Malaysia bermula 25 Mei lalu.


Bandai Namco Sahkan Bryan Fury Akan Kembali Ke Tekken 8

Selepas pengumuman kembalinya karakter Hwoarang, Bandai Namco telah mengumumkan satu lagi karakter yang akan muncul dalam Tekken 8 iaitu Bryan Fury. Berita ini diumumkan ketika kejohanan Combo Breaker 2023

<oembed url="https://www.youtube.com/watch?v=jA0cwK2V4og" width="200" height="113" host="youtube"></oembed>

Bryan Fury adalah seorang karakter yang popular sejak kemunculan pertamanya di permainan Tekken 3. Fury sebenarnya seorang detektif polis yang kemudian menjadi cyborg dan terkenal kerana gerakannya yang brutal dan personalitinya yang tidak menunjukkan sebarang belas kasihan.

Selain Bryan Fury, karakter yang akan membuat kemunculan di Tekken 8 adalah Nina Williams, Kazuya Mishima, Jin Kazama, Paul Phoenix, Lars Alexandersson, Jack-8, Jun Kazama, Ling Xioayu, Leroy Smith, Asuka Kazama, Lili dan Hwoarang.

Kelmarin, berita mengenai kemunculan Bryan Fury telah terdedah secara awal di Twitter rasmi Bandai Namco bahagian Eropah. Hal ini menyebabkan producer, Katsuhiro Harada kecewa dan mengingatkan Bandai Namco untuk tidak post meggunakan timer. Karakter ini dijadualkan diperkenalkan ketika Combo Breaker 2023 hari ini.

Masih tiada tarikh rasmi bagi keluaran permainan Tekken 8 ini. Permainan ini dijangka akan dikeluarkan di platform PC, PlayStation 5, dan Xbox Series X/S.


Assassin's Creed Mirage Bakal Hadir Pada Oktober Ini

Ubisoft telah mendedahkan trailer terbaru untuk permainan mereka yang bakal dilancarkan, Assassin's Creed Mirage. Berbeza dengan Assassin's Creed Valhalla yang memfokuskan open-world RPG, permainan ini kembali menekankan free running dan parkour.

<oembed url="https://www.youtube.com/watch?v=G97lx7orMN8" width="200" height="113" host="youtube"></oembed>

Garis masa Mirage disetkan beberapa tahun sebelum Valhalla. Permainan ini mengisahkan seorang karakter yang pernah muncul dalam Valhalla iaitu Basim Ibn Ishaq. Basim adalah seorang pencuri di Baghdad yang dilantik menjadi ahli Hidden Ones dan merupakan reincarnation daripada Loki membolehkan dia mengingati kehidupan lalunya.

Sama seperti protagonis lain dalam siri permainan ini, Basim menggunakan pelbagai senjata tradisional iaitu bom asap, pisau dan racun.

Ubisoft juga mendedahkan beberapa keupayaan baru dalam permainan ini iaitu Assassin Focus yang membolehkan Basim membunuh beberapa sasaran secara berturut-turut. Suatu elemen baru parkour iaitu Pole Vault juga diperkenalkan, membolehkan pemain untuk menggunakan tiang yang dijatuhkan bagi menyeberangi jurang antara bangunan.

Assassin's Creed Mirage adalah permainan action-adventure yang dibangunkan dan diterbitkan oleh Ubisoft. Permainan ini akan dikeluarkan pada 12 Oktober 2023 di platform PC, PlayStation 4, PlayStation 5, Xbox One, dan Xbox Series X/S.


Alan Wake 2 Akan Mempunyai Dua Karakter Yang Boleh Dimainkan

Remedy Entertainment telah mengeluarkan suatu trailer terbaru untuk permainan survival horror, Alan Wake 2 ketika PlayStation Showcase yang diadakan minggu lepas. Trailer itu juga telah memaparkan beberapa maklumat seperti tarikh perlancaran.

Dalam trailer itu, ia memaparkan Alan Wake yang terperangkap di sebuah tempat dinamakan Dark Place. Trailer itu juga menampilkan satu protagonis baru iaitu Saga Anderson. Permainan ini akan memberikan peluang kepada pemain untuk menggunakan dua karakter, Alan Wake dan Saga Anderson.

Plot permainan ini mengisahkan seorang ejen FBI, Saga Anderson yang perlu menyiasat beberapa kes pembunuhan di Bright Falls selepas 13 tahun kehilangan Alan Wake. Dia kemudian mendapati cerita fiksyen seram yang ditulis Wake berlaku secara real kepada dirinya.

Alan Wake 2 adalah sekuel kepada Alan Wake yang pernah dikeluarkan pada tahun 2010. Permainan ini pertama kalinya diumumkan pada tahun 2021 tetapi kurang maklumat mengenainya sejak diumumkan. Pelakon suara bagi karakter Alan Wake, Matthew Porretta sebelum ini mendedahkan permainan ini akan dikeluarkan sekitar Oktober.

Remedy juga telah mengesahkan permainan ini akan dilancarkan pada 17 Oktober 2023 di platform PC, PlayStation 5, dan Xbox Series X/S. Maklumat mengenai Alan Wake 2 mungkin akan diperincikan pada Summer Game Fest bulan depan.


Back-To-Back Champions, 2023 PMPL MY Spring Milik Geek Slate

Baru-baru ini telah berakhirnya 2023 PMPL MY Spring yang mana Geek Slate sekali lagi berjaya muncul sebagai juara dengan Don’t Break Dreams berada di tempat kedua dan RAV3NWOOD berada di tempat ketiga.

Prestasi GEEK SLATE sememangnya cemerlang, dan penguasaan konsisten mereka sepanjang liga itu membolehkan mereka mendapat tempat sebagai wakil Malaysia dalam kejohanan PUBG MOBILE SUPER LEAGUE SOUTHEAST ASIA (PMSL SEA).

GEEK SLATE telah mencipta rekod baharu dengan menjadi pasukan pertama memenangi PMPL Country League sebanyak tiga kali. Sebagai tambahan kepada kemenangan terbaharu mereka pada 2023 PMPL MY Spring, pasukan itu juga telah muncul sebagai pemenang pada 2022 PMPL MY/SG/PH Fall dan PMPL MYSG Musim Ke-4 dibawah nama GEEK FAM.

Konsistensi dan penguasaan GEEK SLATE dalam persada esport PUBG MOBILE di Malaysia telah memberikan mereka reputasi sebagai salah satu pasukan teratas negara.

Dengan kemenangan GEEK SLATE dalam PMPL MY Spring 2023, mereka akan mewakili Malaysia di PUBG MOBILE SUPER LEAGUE SOUTHEAST ASIA (PMSL SEA).

PMSL SEA baru-baru ini telah dinaik taraf daripada Kejohanan PMPL SEA dan akan menyaksikan beberapa pasukan terbaik dari Asia Tenggara bersaing antara satu sama lain dalam format baharu. Musim pertama PMSL SEA akan bermula pada Mac 2023.


Syarikat Penstriman Tempatan, Durioo+ Bakal Hadir Dengan Permainan Video

Syarikat penstriman tempatan yang bertemakan Islam iaitu Durioo+ baru-baru ini berjaya mengumpulkan dana awal sebanyak USD2.85 juta (RM12.5 juta).

Durioo+ telah ditubuhkan pada Februari 2022 dan dalam masa setahun sahaja telah berjaya menjadi platform streaming Muslim yang menjadi pilihan ibu bapa di Malaysia untuk anak-anak mereka.

Selain daripada kandungan kanak-kanak seperti animasi Little Ammar dan Mina Mila, Durioo+ juga menyatakan yang mereka juga akan mengembangkan platform mereka ke arena permainan video.

Dengan menggunakan nama Durioo Games, Durioo+ akan melakukan kolaborasi bersama studio animasi, studio produksi dan game developer tempatan dan juga luar negara untuk memastikan mereka menghasilkan permainan video yang bukan saja sesuai untuk kanak-kanak tapi juga masih menerapkan ciri-ciri islamik.

Aplikasi Durioo+ boleh dimuat turun di Google Store dan juga Apple App Store secara percuma.


SPOTV Akan Menyiarkan AEW Special Revolution Secara Percuma Di Malaysia

SPOTV baru-baru ini mengumumkan yang mereka akan menyiarkan All Elite Wrestling (AEW) Special Revolution secara langsung dan percuma bagi peminat-peminat di Malaysia. Siaran istimewa ini akan disiarkan melalui aplikasi mobile mereka iaitu SPOTV NOW.

Untuk pengetahuan korang AEW Revolution adalah siri pertama dari empat siri istimewa AEW dan salah satu acara gusti yang dinantikan setiap tahun.

Siaran langsung dari Chase Center di San Francisco California ini akan berlangsung selama empat jam yang mana akan menampilkan Juara Dunia AEW iaitu AJF menentang Bryan Danielson dalam acara Ironman Match.

Selain AJF dan Bryan, AEW Special Revolution ini juga akan menampilkan Jericho, Kenny Omega, The Young Bucks, Jon Moxley, Hangman Page, Dr. Britt Baker, Samoa Joe dan ramai lagi.

Para peminat boleh menonton stream ini melalui aplikasi mobile SPOTV NOW pada 6 Mac 2023 bermula pada pukul 8 pagi. AEW Revolution juga akan disiarkan di saluran SPOTV secara tertunda pada 6 Mac jam 10 malam di Astro dan Unifi TV. Aplikasi SPOTV NOW boleh dimuat turun melalui Google Play Store dan Apple Store.


vivo Memperkenalkan vivo V27e, Dijual Pada Harga RM1299 Sahaja

vivo baru-baru ini telah melancarkan smartphone terbaru mereka yang mengfokuskan kepada pengguna yang suka menghasilkan konten di Social Media.

Smartphone terbaru yang diberi nama vivo V27e ini dilengkapi dengan kamera Ultra-Sensing OIS 64MP, fungsi Aura Light Potrait dan juga dua variasi warna yang menarik.

vivo V27e ini merupakan salah satu daripada 3 model yang dikeluarkan oleh vivo iaitu vivo V27, vivo V27 Pro dan yang terakhir vivo V27e.

Dari segi spec, vivo V27e ini dikuasakan dengan MediaTek Helio G99 dan akan didatangkan dengan 8+8GB RAM dan 256GB ROM. Untuk operating system, vivo V27e ini akan menggunakan Funtouch OS 13 yang mana berasaskan Android 13.

Dengan screen sebesar 6.62" dengan resolusi 1080 x 2400, ianya juga didatangkan feature Sunlight AMOLED dan kadar kecerahan 1300 nits. Tak dilupakan ianya juga menyokong 120Hz refresh rate.

Untuk bateri, vivo V27e ini dilengkapi dengan bateri sebesar 4600mAh yang mana didatangkan dengan feature fast charging 66W.

Selling point untuk vivo V27e ini sudah tentunya pada bahagian kameranya. vivo V27e ini hadir dengan 3 kamera iaitu 64MP OIS (Kamera Utama), 2MP Bokeh dan juga 32MP Selfie Camera.

Dengan harga RM1299, vivo V27e ini nampaknya mampu menarik minat pengguna yang mencari sebuah smartphone yang sesuai digunakan untuk menghasilkan social media content yang bagus namun masih berada ditahap mampu milik.

Bagi korang yang berminat untuk mendapatkan smartphone vivo V27e ini, ada tawaran menarik untuk korang yang mana bermula 4 Mac 2023, setiap pembelian vivo V27e melalui laman rasmi vivo akan menerima hadiah bernilai RM666!

Korang boleh dapatkan vivo V27e ini melalui laman rasmi vivo ataupun melalui Shopee rasmi vivo di SINI.


Claz'room College Umum Kerjasama Dengan Penerbit PUBG Mobile, Level Infinite

Salah satu institusi multimedia kreatif di Malaysia iaitu Claz'room College baru-baru ini telah menandatangi MoU bersama dengan penerbit PUBG Mobile iaitu Level Infinite, game developer dibawah Tencent Games.

MoU ini merupakan satu persetujuan kerjasama diantara Claz'room College dan Level Infinite bagi membantu menaik taraf dan membantu anak-anak tempatan dalam industri digital creative.

Melalui kerjasama ini, pihak Level Infinite akan menghantar tenaga pengajar bagi membantu pelajar-pelajar di Claz'room College dan berkongsi pengalaman dan juga pengetahuan mereka dalam industri digital creative ini.

Bukan setakat menghantar tenaga pengajar, pihak Level Infinite juga akan menyediakan kuota internship kepada pelajar-pelajar di Claz'room College untuk melakukan latihan industri di Level Infinite.

Bagi korang yang berminat nak sambung belajar dalam bidang animasi, gaming dan juga video production, korang boleh lihat course yang disediakan di Claz'room College di SINI.


#AdeenTalk - Import Coach Luar Negara, Apa Kesannya Kepada Scene MPL MY

ARTIKEL INI DITULIS OLEH ADEEN

Saya nak bawa anda sebentar ke masa hadapan dan bayangkan di mana ketika itu pasukan yang mempunyai jurulatih dari luar negara berjaya menang MPL MY. Apa maksudnya untuk coach-coach Malaysia kita? Adakah maksudnya mereka tak hebat? Adakah maksudnya kualiti coach kita tak bagus?.

Kalau benar perkara ini berlaku, sejujurnya saya rasa ia perkara yang bagus kerana kita dapat tahu ada sesuatu yang masih kurang dalam jurulatih tempatan kita.

Oleh itu, kita boleh gunakan peluang ini untuk tingkatkan kualiti jurulatih tempatan kita dengan sharing session atau bonding session bersama jurulatih international. Saya percaya yang kadangkala kita perlu ambil 1 langkah kebelakang untuk pergi 3 langkah kehadapan.

Selain itu, ini boleh membuka mata kepada banyak organisasi malah Kementerian Belia dan Sukan juga untuk wujudkan coaching workshop untuk MLBB.

Secara tidak langsung, kita mampu melahirkan jurulatih yang lebih berkaliber untuk memimpin pasukan MLBB Malaysia. Coaching workshop boleh dikendali oleh jurulatih international yang ada good track record dan mereka boleh berkongsi ilmu bersama.

Kita boleh ambil konsep bola sepak Malaysia, dimana coaching staff import yang berkualiti dibawa masuk untuk membantu Harimau Malaya kita.

Akhir kata, saya rasa akan ada banyak tomahan akan dikenakan ke atas jurulatih tempatan kita kalau hal ini berlaku. Namun, kita wajib jadi lebih cerdik untuk melihat perkara ini disudut yang berbeza, dipandangan yang lebih positif.

Tapi guys, sembang tak ada guna kalau tak tengok MPL MY musim ke-11, so pastikan korang tengok MPL MY pada 10 Mac 2023 ini!


Pokemon Scarlet & Violet Bakal Terima DLC Berbayar Pertama Mereka

Baru-baru ini pihak Pokemon telah mengumumkan satu berita gembira bagi peminat-peminat permainan video Pokemon Scarlet & Violet yang mana mereka bakal melancarkan DLC berbayar pertama untuk permainan video tersebut.

<oembed url="https://www.youtube.com/watch?v=yiYSuUoI-dY" width="200" height="113" host="youtube"></oembed>

DLC ini dikatakan akan hadir pada musim luruh tahun ini, iaitu berkemungkinan akan hadir pada seawal bulan September ataupun selewat-lewatnya pada Disember 2023.

DLC yang diberi nama The Hidden Treasure of Area Zero ini akan dibahagikan kepada 2 bahagian yang mana bahagian pertama diberi nama The Teal Mask dan bahagian kedua diberi nama The Indigo Disc.

DLC berbayar pertama untuk Pokemon Scarlet & Violet ini akan membawa pemain menjelajah luar dari Paldea Region dan juga bakal hadir dengan pelbagai Pokemon-Pokemon baru!


Pengembaraan Menarik Bersama Pokemon Concierge: Animasi Baharu di Netflix

Baru-baru ini Netflix telah mengumumkan satu animasi terbaru Pokemon sempena Pokemon Day yang diberi nama Pokemon Concierge. Apa yang menariknya tentang animasi ini adalah ianya menggunakan kaedah Stop Motion!

<oembed url="https://www.youtube.com/watch?v=xFss-ze-UTU" width="200" height="113" host="youtube"></oembed>

Animasi Pokemon Concierge ini akan dihasilkan oleh salah satu studio anima terkenal di Jepun iaitu Japan Dwarf Studio.

Siri animasi Pokemon Concierge ini akan menceritakan pengembaraan Haru dan juga Psyduck yang bertemu dengan trainer-trainer lain semasa sedang bercuti di Pokemon Resort.

Buat masa ini Netflix masih belum mengumumkan tentang siapakah yang voice actor dan juga bilakah tarikh rasmi siri animasi ini akan tiba di Netflix.


OnePlus Umum Kerjasama Teknikal Bersama Perfect World Games

OnePlus baru-baru ini telah membuat satu pengumuman berkenaan kerjasama mereka dengan salah satu gaming studio di China iaitu Perfect World Games.

Kerjasama teknikal ini adalah untuk menambah teknologi Ray Tracing pada permainan video mobile.

Teknologi Ray Tracing ini dapat dilihat ketika di MWC 2023 (Mobile World Congress 2023) yang mana pengunjung dapat merasakan sendiri teknologi ini ketika bermain permainan video Tower of Fantasy pada smartphone OnePlus 11 5G.


Moist Esports Memperkenalkan Divisi Valorant, Ambik Pasukan BreakThru

Baru-baru ini co-owner Moist Esports iaitu Ludwig telah mendedahkan yang Moist Esports akan menubuhkan pasukan Valorant mereka sendiri untuk bertanding di NA Valorant Challengers.

<oembed url="https://twitter.com/LudwigAhgren/status/1629970084436246530" host="twitter">

the rumors are true!

I spent $500k of charlie's money a valorant team

say hello to Moist Moguls ft.@OfficialAproto @symrifle @brawku@1flyuh @thi9f

coached by @Tanizhq

dont tell @MoistEsports
— ludwig (@LudwigAhgren) February 26, 2023
</oembed>

Divisi Valorant yang diberi nama Moist Moguls ini terdiri daripada pemain-pemain pasukan BreakThru yang mana terdiri daripada bekas pemain pasukan Ghost Gaming dan juga Faze Clan. Tidak dilupakan pasukan ini juga mempunyai bekas jurulatih Vitality iaitu Tanizhq.

Berikut merupakan senarai pemain untuk pasukan Moist Moguls:

Brady ‘thief’ Dever

Alex ‘aproto’ Protopapas

Xavier ‘flyuh’ Carlson

Brock ‘brawk’ Somerhalder

Tyler ‘sym’ Porter

Debut pertama untuk pasukan Moist Moguls adalah pada perlawanan menentang pasukan Turtle Troop yang mana telah pun berlangsung hari ini. Pasukan Moist Moguls tewas ditangan Turtle Troop dengan mata 2 berbalas 0.


Beng Sah Sebagai Mid Laner Baru RED Esports, Tambah 3 Lagi Pemain Baru

Melalui pengumuman line-up untuk MPL MY S11 yang akan datang, RED Esports akhirnya mengesahkan yang Beng kini akan bermain untuk pasukan mereka.

Sebelum ini ura-ura tentang bekas pemain Homebois ini memasuki pasukan RED Esports mula tersebar dari Podcast With Daddy yang mana Rush yang merupakan tetamu untuk podcast tersebut mendedahkan yang Beng akan bermain untuk RED Esports.

Selain dari Beng, RED Esport turut memasukkan 3 lagi pemain baru. Cuma Mal dan Erennn saja yang merupakan line-up asal untuk RED Esports. 3 lagi pemain baru tersebut adalah:

LL Stylish (Ex Team Caracal)

Eyymal (Ex Team Lunatix)

Melll (Ex Madness Gaming)

SoraPayung juga nampaknya akan kembali menggalas tugas sebagai coach untuk pasukan RED Esports. Berikut merupakan full line-up untuk pasukan RED Esports:

NR Mamba - Manager

SoraPayung - Coach

Beng - Mid Lane

LL Stylish - Gold Lane

Eyymal - Jungler

Melqt - Gold Lane

Erennn - EXP Lane

Mal - Roamer

Adakah dengan membawa 4 pemain baru ini mampu membawa pasukan RED Esports ke Grand Final MPL MY Musim Kesebelas? sama-sama kita nantikan.


Razer Dan Faker Berkerjasama Hasilkan Razer DeathAdder V3 Pro Faker Edition

Berita baik untuk peminat-peminat barangan Razer dan peminat Faker kerana Razer dan Faker baru saja mengumumkan kerjasama mereka untuk menghasilkan gaming mouse yang direka dan dinamakan sendiri oleh pro player tersebut.

Diberi nama Razer DeathAdder V3 Pro Faker Edition, gaming mouse ini mempunyai tema warna hitam dan merah juga tidak dilupakan akan mempunyai tandatangan Faker pada bahagian right button gaming mouse tersebut.

Razer juga menyatakan mereka telah menambah beberapa improvement untuk Razer DeathAdder V3 Pro ini berbanding dengan dua versi sebelum ini iaitu DeathAdder V2 Pro dan DeathAdder V2 X Hyperspeed.

Razer DeathAdder V3 Pro Faker Edition ini akan dijual pada harga USD169.99 dan boleh didapati di website rasmi Razer.


FwydChickn Tidak Akan Bermain Di MSC 2023, Kejohanan Yang Tak Penting Baginya

“Siapa yang kisah tentang MSC 2023? MSC tidak penting. Tiada siapa yang peduli tentang MSC 2023” - FwydChickn

Itulah jawapan yang diberikan oleh FwydChickn ketika ditanya sama ada dia bersedia untuk MSC 2023 akan datang.

FwydChickn ataupun nama sebenarnya Ian Hohl menyatakan dia lebih berminat untuk mendapatkan peluang untuk bermain di MPL ID dan menimba pengalaman disana.

Dia juga berkata yang dia tidak nampak apa-apa kebaikkan untuk fokus pada kejohanan seperti MSC 2023 sebaliknya dia lebih berminat untuk bersedia menghadapi M5 World Championship.

“Mereka (peminat) hanya akan bercakap tentang MPL dan M World Championship saja. Mereka (peminat) tidak peduli tentang MSC, SEA Games ataupun IESF. Hanya peminat tegar saja yang peduli tentang kejohanan ini"

Dia yang sebelum ini bermain dibahagian EXP Lane untuk pasukan The Valley masih belum mengatakan pasukan mana yang dia sedang dalam proses try out sekarang namun mengesahkan dia tidak akan bermain untuk pasukan dari Filipina kerana merasakan region lain mempunyai peluang yang lebih besar untuknya.

Sumber: AFK Gaming.


Pendaftaran Kejohanan Call of Duty: Warzone 2.0 ONE Esports New World Royale Dibuka Sekarang

Baru-baru ini pihak ONE Esports telah mengumumkan kerjasama antara mereka dan Activision Blizzard untuk kejohanan Call of Duty: Warzone 2.0 yang mana berlangsung pada Mac 2023.

Kejohanan terbuka ini membuka peluang pasukan-pasukan dari Hong Kong, Taiwan, Thailand, Filipina dan juga Singapura. Pemain akan bermain dalam Quads (4 pemain dalam 1 pasukan) game mode untuk merebut prizepool berjumlah USD5,100 dan juga COD Point bernilai USD10,000.

Kejohanan ini akan bermula pada 25 Mac 2023 dan 26 Mac 2023 yang mana akan dipecahkan kepada dua pusingan kelayakan. Pasukan yang mengumpul mata tertinggi dalam pusingan kelayakan akan ke Semifinal yang mana akan bermula pada 1 April 2023.

Pusingan kelayakan akan dijalankan secara online dan hanya Semifinal dan Grand Final sahaja akan disiarkan secara langsung di Facebook, Twitch dan Youtube rasmi ONE Esports.

Pendaftaran adalah percuma dan sudah pun dibuka sejak 15 Februari 2023 yang lepas. Bagi korang yang berminat, korang boleh check INFO lanjut dan mendaftar di SINI.


3 PC Games Yang Bakal Hadir Pada Bulan Mac Tahun Ini

Tahun ini boleh dikatakan banyak permainan video yang bakal dikeluarkan. Kami pasti ramai pembaca-pembaca Gamers on Duty yang tak sabar menunggu permainan video kegemaran mereka.

Hari ini kitorang nak share 3 PC Games yang kami tak sabar nak cuba untuk bulan Mac 2023 ini.

Wo Long: Fallen Dynasty

<oembed url="https://www.youtube.com/watch?v=SWRcZN4jMW8" width="200" height="113" host="youtube"></oembed>

Wo Long: Fallen Dynasty merupakan satu permainan video Action-Role Playing game yang dibangunkan oleh Team Ninja dan dikeluarkan oleh Koei Tecmo.

Permainan video yang mempunyai vibe seperti permainan video Nioh ini bakal hadir pada 3 Mac 2023 untuk PC dan juga Konsol.

Fatal Frame: Mask of the Lunar Eclipse

<oembed url="https://www.youtube.com/watch?v=zDHeaKGOnWg" width="200" height="113" host="youtube"></oembed>

Sebut nama Fatal Frame, sudah pastinya ramai yang tahu tentang siri permainan video horror Jepun ini. Fatal Frame: Mask of the Lunar Eclipse ini merupakan siri keempat untuk permainan video Fatal Frame dan juga siri Fatal Frame pertama yang juga akan dilancarkan di Nintendo Switch.

Fatal Frame: Mask of the Lunar Eclipse ini dihasilkan oleh Tecmo, Nintendo SPD dan juga Grasshopper Manufacture dan akan dikeluarkan oleh Nintendo dan juga Koei Tecmo. Permainan video ini akan menemui peminat pada 9 Mac 2023 untuk PC dan juga Konsol.

Resident Evil 4 Remake

<oembed url="https://www.youtube.com/watch?v=Id2EaldBaWw" width="200" height="113" host="youtube"></oembed>

Satu lagi permainan video horror yang akan keluar pada bulan Mac ini adalah Resident Evil 4 Remake. Permainan video ini pada asalnya telah dikeluarkan pada tahun 2005 oleh Capcom.

Dalam Resident Evil 4 Remake ini, pemain akan bermain sebagai Leon S. Kennedy yang mana telah ditugaskan untuk menyelamatkan Ashley Graham, anak perempuan kepada President of the United States. Permainan video ini akan dikeluarkan pada 24 Mac 2023 untuk PC dan juga Konsol.


UFO Robot Grendizer: The Feast of the Wolves Bakal Hadir Tahun Ini

Bagi peminat manga UFO Robot Grendizer, semestinya gembira apabila Manga yang pernah popular pada sekitar tahun 70an sehingga 80an ini akan tiba dalam bentuk permainan video pada tahun ini.

<oembed url="https://www.youtube.com/watch?v=LppRKm3-x7o" width="200" height="113" host="youtube"></oembed>

Permainan video yang diberi nama UFO Robot Grendizer: The Feast of the Wolves ini membolehkan pemain untuk mengawal robot gergasi ini yang mana juga dikenali sebagai Goldorak untuk menentang musuh utamanya iaitu King Vega.

Permainan video ini dibangunkan oleh ENDROAD dan dikeluarkan oleh Microids. Melalui trailer yang telah dikeluarkan baru-baru ini, UFO Robot Grendizer: The Feast of the Wolves dijangkakan akan dikeluarkan pada tahun ini untuk PC dan juga Konsol namun tarikh rasmi masih belum diumumkan.


OzoraVeki Kembali Ke MLBB, Interim Coach Untuk Yoodo Red Giant

Sebut nama OzoraVeki, pasti ramai otai-otai Mobile Legends: Bang Bang yang mengenali nama ini. OzoraVeki pernah bermain untuk Geek Fam dibahagian Mid Lane sebelum dia berhijrah ke divisi Wild Rift Geek Fam juga sebagai Mid Lane.

Pada November 2021, dia telah berpindah ke pasukan SEM9 juga sebagai Mid Lane dan akhirnya dia nampaknya telah kembali ke MLBB untuk MPL MY S11 kali ini.

Namun kembalinya OzoraVeki ataupun nama sebenarnya Poon Kok Sing ke scene Mobile Legends: Bang Bang bukanlah sebagai pemain tapi sebagai Interim Coach untuk pasukan Yoodo Red Giant.

Pasukan Yoodo Red Giant setakat ini masih lagi belum mengumumkan Head Coach mereka untuk MPL MY S11.


3 Kang Variant Yang Muncul Dalam Ant-Man And The Wasp: Quantumania

PERHATIAN! ARTICLE INI MENGANDUNGI SPOILER UNTUK FILEM ANT-MAN AND THE WASP: QUANTUMANIA. KALAU KORANG BELUM TENGOK LAGI KORANG BOLEH SAVE DAN SKIP DULU ARTICLE INI YE!

Ant-Man And The Wasp: Quantumania baru saja ditayangkan pada 17 Februari 2023 yang lepas yang mana mendapat mix reaction dari peminat-peminat filem siri MCU.

Namun filem ini telah berjaya mendapatkan USD225 juta pada minggu pembukaannya yang mana USD121 juta datangnya dari tayangan luar negara.

<oembed url="https://www.youtube.com/watch?v=5WfTEZJnv_8" width="200" height="113" host="youtube"></oembed>

Dalam filem terbaru dan pembuka kepada Phase 5 MCU ini, mereka telah memperkenalkan watak Kang yang mana akan menjadi musuh utama untuk Avengers pada Phase 5 ini. Kalau korang nak tahu siapa itu Kang, korang boleh klik di SINI.

Untuk article kali ini, kitorang nak perkenalkan korang dengan beberapa Kang Variant yang muncul dalam filem Ant-Man And The Wasp: Quantumania.

IMMORTUS

Kalau mengikut komik, Immortus merupakan Kang Variant yang paling tua sekali. Dia merupakan Kang versi masa depan dan apa yang akan jadi bila Kang sudah tua nanti.

Di dalam komik juga Immortus pernah berkerjasama dengan Avengers bagi menghalang versi dirinya yang cuba mengancam multiverse.

RAMA-TUT

Rama-Tut merupakan Kang Variant yang telah pergi ke masa silam dan menakluk Mesir Purba.

Di dalam komik Marvel, Rama-Tut pernah berjumpa dengan salah satu musuh X-Men iaitu Apocalypse, The First Mutant dan juga Khonshu, The Egyptian Moon God.

VICTOR TIMELY

Dalam komik, Victor Timely merupakan Kang Variant yang telah kembali ke abad ke-20 supaya dia dapat menakluki abad ke-21. Dia juga merupakan orang yang bertanggungjawab membangunkan bandar Timely dan menjadi datuk bandar tersebut.

Dalam post-credit scene Ant-Man and The Wasp: Quantumania, Victor Timely nampaknya akan muncul dalam Loki musim kedua.


Rank Baru Akan Ditambah Diantara Mythic Dan Mythical Glory

Baru-baru ini pihak Mobile Legends: Bang Bang telah mengeluarkan satu pengumuman di Instagram rasmi mereka yang menyatakan mereka dalam perancangan untuk menambah satu lagi rank diantara Mythic dan Mythical Glory.

Selain menambah Rank baru, mereka juga menyatakan yang mereka akan memperbaiki sistem ranking yang terdapat pada permainan video mobile tersebut.

Tidak dilupakan yang mereka juga akan menambah Display Logo bagi Rank Mythical Glory dan memberikan skin khas setiap tahun bagi mereka yang berjaya mendapatkan Rank Mythic.

Skin ini dikatakan akan direka bersama-sama dengan pemain dan peminat akan berpeluang untuk mengundi skin pilihan mereka setiap tahun.


Pasukan Dan Jadual Regular Season Untuk MPL SG Musim Kelima

Bagi korang yang tak tahu, MPL SG Musim Kelima bakal berlangsung tidak lama lagi. Kejohanan MLBB ini bakal memulakan Regular Season mereka pada 11 Mac 2023 sehingga 2 April 2023.

Sebanyak lapan pasukan yang akan bertanding untuk kejohanan kali ini. Lapan pasukan tersebut adalah:

RSG Slate SG

Bleed Esports

Evil

Revival

Stellark SG

Team SMG SG

Team FLash

Alchemy SG

Pada peringkat Regular Season, pasukan akan bermain dalam format Single Round Robin dan semua perlawanan adalah Best of 3. Empat pasukan teratas akan mara ke Upper Bracket dan Empat pasukan terbawah akan melalui Lower Bracket pada Playoff nanti.

Berikut merupakan jadual perlawanan untuk Regular Season Week 1 MPL SG S5:

MPL SG S5 Regular Season Week 1 (Sabtu 11 Mac 2023)

Bleed Esports VS Team Flash (10AM)

Alchemy SG VS Team SMG SG (1PM)

Revival VS RSG Slate SG (4PM)

Evil VS Stellark SG (7PM)

MPL SG S5 Regular Season Week 1 (Ahad 12 Mac 2023)

Stellark SG VS Alchemy SG (10AM)

RSG Slate SG VS Evil (1PM)

Team Flash VS Revival (4PM)

Team SMG SG VS Bleed Esports (7PM)

8 Pasukan ini akan merebut prizepool sebanyak SGD100,000 yang mana juara akan membawa pulang piala MPL SG S5 dan wang tunai SGD 22,362.64.


PUBG Mobile Dan Lionel Messi Berganding Bahu

PUBG Mobile memaklumkan kolaborasi mereka dengan Lionel Messi, seorang ikon bola sepak yang amat terkenal di serata dunia dan berasal dari Argentina sempana update 2.3. Akan diadakan juga barangan terhad sempena meraikan kolaboraasi dengan Lionel Messi.

Buat masa ini, antara barangan yang disebutkan adalah beberapa koleksi kostum bertemakan bola sepak. Tarikh yang akan dikeluarkan belum dapat disahkan lagi namun dikatakan akan keluar pada pertengahan bulan November.

Ini bukanlah kali pertama PUBG Mobile berkolaborasi dengan seseorang berpunyakan high profile.

Antara contohnya ialah kumpulan K-Pop Blackpink, di mana mereka telah menjadi tuan rumah bagi mengadakan konsert virtual di dalam permainan videonya seperti Fortnite suatu ketika dahulu. Nantikan!


Call Of Duty Modern Warfare II Dilancarkan

Permainan video Call of Duty Modern Warfare II telah pun dilancarkan oleh Activision untuk pengguna PS4, PS5, Xbox Series dan juga PC atas sambungan penceritaan dari permainan yang sebelumnya iaitu Call of Duty Modern Warfare yang telah diterbitkan pada 2019.

<oembed url="https://www.youtube.com/watch?v=OeVapCrI1pY" width="200" height="113" host="youtube"></oembed>

Penceritaan Campaign dimulakan dengan pemain mengikut satu pasukan yang dinamakan Task Force 141 dalam menyelesaikan satu misi. Dalam pasukan ini akan disertai sekali lima watak iaitu Captain John Price, Kyle Garrick, Simon Riley, John MacTavish dan yang terbaru Alejandro Vargas.

Bukan sahaja itu, di permainan baru ini juga telah ditambahkan sekali dengan berbagai-bagai mod multiplayer untuk menyeronokkan lagi keadaan. Antaranya ialah mod biasa, mod Prisoner Rescue dan mod Knock Out. Pre-order sekarang untuk dapatkan akses Campaign seminggu awal!


Muerta - Hero Baharu Dota 2

Dota 2 telah mengumumkan hero terbaru bernama Muerta dengan satu video teaser di The International 2022 (TI11) yang diadakan di Singapura. Apabila tiba masanya hero ini dirasmikan, Muerta akan menjadi hero ke-124 di dunia Dota 2.

<oembed url="https://www.youtube.com/watch?v=Xx0YUuvW4wA" width="200" height="113" host="youtube"></oembed>

Muerta dihasilkan dengan rupa bentuk tengkorak dan beberapa bunga marigold tersusun di kepalanya kerana hero ini diinspirasikan dengan hari sambutan orang Mexico, Dia de los Muertos (Hari Kematian). Kuasanya masih belum diketahui lagi, namun yang pasti Muerto akan menggunakan sepucuk pistol sebagai senjatanya.

Walaupun sudah ada 120 hero dalam Dota 2, pemain masih lagi teruja dengan berita hero terbaru dan mungkin masih lagi mencari karakter dengan kuasa yang sesuai untuk menaikkan lagi kemenangan mereka. Jadi nantikan Muerta, hero pertama dari Mexico di 2023!


#GGRev Odd Taxi: In The Woods (2022)

Odd Taxi: In The Woods adalah sebuah animasi antropomorfik misteri dari Jepun yang dikeluarkan pada 1 April 2022. Animasi ini dikategorikan sebagai tayangan filem (movie) kerana berdurasi dua jam tujuh minit. Pengarah untuk filem ini ialah Baku Kinoshita manakala penulis dan pencipta Odd Taxi ialah Kadzuya Konomoto. Dia juga telah menulis skrip bagi siri animasi Odd Taxi dan adaptasi komik Odd Taxi berdasarkan siri animasinya.

Kisah Odd Taxi: In The Woods dimulakan dengan temuduga kepada Hiroshi Odokawa, seorang pemandu teksi berupa anjing laut. Dia menceritakan kisahnya dari mula apabila dia mendengar satu siaran radio di dalam teksinya tentang kes kehilangan seorang remaja perempuan berupa kucing hitam.

Selepas habis berita diumumkan, Odokawa meneruskan pekerjaannya. Satu demi satu watak yang menggunakan perkhidmatannya ditemu duga untuk menceritakan kisah dari pandangan mereka. Sepanjang mereka bercerita, terdapat satu babak di mana Odokawa teringat semula terhadap seorang gadis remaja pernah dihantar olehnya ke tempat sama di mana gadis hilang itu dinampak buat kali terakhir. Lalu, secara langsung Odokawa telah menjadi target yang besar buat semua orang yang berkaitan..

Antara sebabnya filem animasi ini menarik adalah dari segi penceritaannya yang mengalir seperti air terjun. Lancar dan laju. Ada lucunya, ada seriusnya dan ada juga percintaannya. Semua jalan ceritanya penting dan berkait untuk memahamkan kisah yang sedang berlaku. Tidak kira kecil ataupun besar, setiap yang berlaku di dalam cerita ini mempunyai sebabnya dan akibatnya.

Sebagai contoh, Odokawa tidak sengaja menjatuhkan telefon Tanaka (puma biru) ketika membawa teksinya secara laju untuk berjumpa dengan Shirokawa (alpaca). Di kemudian ceritanya, Tanaka kembali dengan satu pistol dengan niat untuk membunuh Odokawa tetapi akhirnya menembak pada orang lain menyebabkan Odokawa bebas dari pegangan orang itu.

Seterusnya apa yang menarik tentang filem ini adalah watak-wataknya. Watak utama dan setiap watak sampingan di dalam cerita ini mempunyai peranan masing-masing tidak kira yang jahat atau baik. Boleh dikatakan ke semua watak dikaitkan bersama Odokawa oleh kerana pernah menggunakan perkhidmatan teksinya ataupun sebab-sebab tertentu yang lain.

Setiap watak mempunyai personaliti dan matlamat masing-masing yang serupa dengan kehidupan sebenar. Ada yang ingin jadi popular, ada yang inginkan kebebasan dari hutang dan ada juga ingin membersihkan nama dari tuduhan palsu. Disebabkan itu, korang mesti akan faham perasaan sekurang-kurang salah satu karakter di dalamnya.

Tayangan filem ini sebenarnya sebuah imbasan kembali dari siri animasinya dari Episod 1 hingga Episod 11 dengan penceritaannya berjalan melalui temuduga antara semua watak di dalamnya. Namun begitu, terdapat juga sedikit penambahan penceritaan baharu di akhir-akhir filem sebagai penamat kisahnya.

Oleh itu, saya cadangkan pada korang semua untuk terus tonton movie Odd Taxi ini tapi kalau korang mahu versi yang lengkap, layanlah sekali siri animasinya supaya lagi memahami apa sedang yang berlaku kepada Hiroshi Odokawa. Selamat Menonton!


Xbox Sedang Menghasilkan Controller Bagi Gajet Mudah Alih

Xbox telah bekerjasama dengan Designed for Xbox, sebuah syarikat perkongsian Xbox dalam menghasilkan pelbagai aksesori permainan video, dalam menghasilkan sebuah controller baharu untuk memudahkan pemain bermain di Android, iOS dan juga iPad.

Controller tersebut akan mempunyai kelebihan masing-masing bagi menepati permintaan para pemain. Terdapat empat jenis controller yang akan dikeluarkan, bermula dengan Gamevice Flex.

Keistimewaan rupa bentuk Gamevice Flex membolehkan pemain membiarkan casing telefon dipasang sambil bermain.

Seterusnya ialah Turtle Beach Recon Cloud Hybrid di mana keistimewaannya adalah controller ini boleh digunakan pada kedua-dua gajet mudah alih dan juga konsol.

Selanjutnya adalah RiotPOR Cloud Gaming Controller, direka cipta khas untuk iPad dan akhir sekali, GameSir X2Pro Mobile Gaming direka khas untuk Android pula. Disebabkan tarikh keluar belum diumumkan, nantikan lagi update Xbox controller ini.


Playstation Plus Mengumumkan Tiga Permainan Video Percuma Di Bulan November Ini

Tiga permainan video telah diumumkan oleh Sony Interactive Entertainment untuk pemain di Malaysia yang melanggan PlayStation Plus. Permainan video ini hanya boleh dapat bermula dari 1 November 2022 dan berakhir pada 5 Disember 2022.

Tajuk-tajuknya adalah Nioh 2, Lego Harry Potter Collection dan Heavenly Bodies. Ini memang salah satu rutin yang dilakukan oleh PlayStation Plus pada setiap bulan buat pelanggannya yang bermain di konsol PlayStation sebagai ganjaran kepada mereka.

<oembed url="https://www.youtube.com/watch?v=NW9SmKO0OJQ" width="200" height="113" host="youtube"></oembed>

Bukan itu sahaja, mereka juga memberikan diskaun khas kepada pemain termasuk juga option bermain online dan menyimpan perkembangan kita dalam permainan video di Cloud. Harga PlayStation Plus bermula pada RM29 sebulan, RM69 bagi tiga bulan dan RM159 bagi setahun.

Bagi yang belum menebus permainan video percuma di bulan Oktober ini, korang boleh dapatkan sekarang sehingga 31 Oktober 2022.


ONE Esports FIGHT! Tokyo Invitational 2022 Bermula November Ini

ONE Esports FIGHT! Tokyo Invitational 2022 adalah event yang dianjurkan oleh ONE Esports, anak syarikat kepada Group ONE Holdings (ONE) dengan kerjasama Omne oleh FWD Group.

Kejohanan ini akan berlangsung dari 19 November 2022 hingga 20 November 2022 di Red Bull Gaming Sphere Tokyo, Nakano di Jepun.

Tetapi, peminat di Malaysia tidak perlu risau kerana perlawanan ini akan berlangsung secara siaran langsung di semua saluran digital ONE Esports dan juga di platform rakan kongsi mereka. Akan ditayangkan di dalam bahasa Jepun dan Inggeris.

Lapan pemain teratas dari perlawanan kelayakan online termasuk juga tujuh jemputan esports personality akan bersaing untuk mencapai hadiah prize pool berjumlah USD$20,000. Syarikat ONE Esports juga akan menghasilkan konten yang menarik dan mengeluarkannya di laman ONE Esports dan juga sosial media mereka di dalam bahasa Jepun dan Inggeris.

Bagi format event pula, pada 19 November 2022 akan menampilkan lapan pemenang pemain TEKKEN 7 dari perlawanan kelayakan online yang sedang berlangsung di double elimination bracket. Mereka akan bertarung tempat bagi event utama pada keesokan harinya, 20 November 2022.

Pemain yang berjaya mara ke event utama akan berpeluang bermain bersama tujuh jemputan esports personality di double elimination bracket dengan format Best-of-5, di mana mereka perlu menang tiga pusingan dari lima pusingan untuk dikira pemenang pada perlawanan itu.

Peringkat Top 8 Kelayakan Online - 24, 26, 31 Oktober 2022 dan 7, 9 November 2022

Playoff - 19 November 2022

Event Utama - 20 November 2022

Saksikan mereka beraksi di Facebook, Youtube, Twitch, Twitter dan Tiktok ONE Esports.


Overwatch 2 Mempunyai Event Baharu - Halloween Terror

Halloween Terror merupakan limited event baharu yang diadakan oleh Blizzard khas untuk Overwatch 2. Event ini sudah pun berlangsung dan akan berakhir pada 7 November 2022 nanti. Di dalam event ini, disertakan sekali sebuah misi yang perlu kerjasama pemain lain untuk menyelesaikannya.

Event itu dinamakan sebagai Junkenstein’s Revenge: Wrath of the Bride kerana penceritaan baharu tentang Dr. Junkenstein telah ditambahkan sekali. Oleh sebab itu, pemain bersama empat karakter baharu akan kembali ke Adlersbrunn untuk event ini.

<oembed url="https://www.youtube.com/watch?v=_GXdwy7wnAA" width="200" height="113" host="youtube"></oembed>

Hadiah selepas menyelesaikan cabaran sudah pasti ada jadi di antara hadiah yang akan diberikan adalah namecard Nightfall Over Adlersbrunn, charm Jack-o’-Lantern. Melalui tontonan siaran langsung Overwatch 2 di Twitch pula, pemain akan mendapat penyembur dan juga kostum Legendary.

Bukan itu sahaja , pelbagai barangan kosmetik yang terhad juga boleh diperolehi di kedai dalam Overwatch 2. Double Match XP yang akan memberikan lebih banyak XP kepada pemain telah diberitahu akan berlangsung pada 28 Oktober 2022 hingga 31 Oktober, jadi korang jangan terlepas untuk dapatkan hadiah-hadiah menarik ini!


Greavard - Pokemon Baharu Di Pokemon Scarlet Dan Violet

Baru-baru ini, telah didedahkan pokemon baharu oleh syarikat Pokemon dan Game Freak.

Namanya adalah Greavard. Pokemon ini adalah sejenis Ghost Type di kawasan Paldea. Makhluk ini dimasukkan ke dalam kategori Ghost Dog Pokemon kerana rupanya seperti seekor anjing yang seakan-akan baka Maltese.

<oembed url="https://www.youtube.com/watch?v=aXrHowckX7c" width="200" height="113" host="youtube"></oembed>

Kuasa yang dimilikinya adalah Pickup - mengambil barang di tanah dan berikan kepada tuannya sepanjang pengembaraan.

Kebiasaannya, Greavard jarang bergerak dan selalu berehat di dalam tanah sambil lilin yang tumbuh di kepalanya dibiarkan bercahaya di permukaan tanah.

Jika seseorang mula mendekatinya, dia akan melompat keluar dari dalam tanah dan mengeluarkan tangisan seram yang boleh membuat orang terkejut.

Walaupun begitu, Greavard tidak ada niat jahat untuk menakuti orang. Penampilannya adalah mesra dan penyayang sehingga diberi perhatian sedikit pun tetap akan menggembirakan dirinya.

Ia adalah antara pokemon yang senang untuk berkawan tetapi jangan terlalu lama bermain dengan dia kerana secara perlahan-lahan Greavard akan menyerap tenaga korang.


PMGC 2022 Akan Mengadakan Format Baharu

Acara terakhir PUBG Mobile Global Championship (PMGC) akan bermula di bulan November ini. Dengan mata kelayakan dan juga kejohanan kelayakan yang baru sahaja lepas, pusingan liga ini akan disertai sebanyak 48 pasukan dari seluruh dunia.

Oleh sebab banyaknya pasukan yang menyertai buat masa ini, PUBG Mobile telah menghasilkan satu format baharu yang akan dilancarkan sewaktu liga berlangsung supaya pertempuran semua dapat dilakukan serentak.

Kuala Lumpur adalah tempat yang dipilih tahun ini untuk mengadakan pusingan liga dan di sana nanti PMGC akan dibahagikan kepada tiga peringkat iaitu Group Stage, Survival Stage dan Last Chance.

Group Stage akan bermula dari 10 November 2022 hingga 27 November 2022. Di peringkat ini, 48 pasukan akan bersaing tetapi dipecahkan kepada tiga kumpulan. Bagi setiap kumpulan akan memiliki tiga pasukan teratas di mana mereka akan terus ke pusingan akhir nanti. Lima pasukan kebawah pula akan pulang dari kejohanan ini.

Seterusnya, Survival Stage akan bermula dari 30 November 2022 hingga 2 Disember 2022. Peringkat ini dengan berbaki 24 pasukan dari Group Stage yang tidak tersingkir akan bertempur sebanyak 12 kali. Akan diadakan selama dua hari secara bergilir-gilir bagi dua daripada tiga kumpulan untuk mendapatkan tempat 16 slot di peringkat Last Chance.

Akhirnya, peringkat Last Chance akan bermula dari 3 Disember 2022 hingga 4 Disember 2022 di mana empat pasukan teratas sahaja yang akan layak ke final. Secara keseluruhannya, final PMGC 2022 akan berlangsung bagi 13 pasukan termasuk sekali tiga pasukan jemputan iaitu Alter Ego Limax, Team SMG dan satu lagi yang belum diberitahu. Akan diadakan secara langsung di Jakarta, Indonesia namun lokasinya masih belum disahkan lagi.


SCARZ Berjaya Dinobatkan Juara ROG Masters APAC 2022

ROG Masters Asia Pacific 2022 yang diadakan di Thailand baru sahaja menamatkan kejohanan yang sengit antara SCARZ dengan Gaimin Gladiators dengan perbezaan markah 2-1 di mana SCARZ berjaya merangkul juara dan sebahagian besar prize pool 40,000 USD.

Johan - Scarz (Jepun)

Naib Johan 1 - Gaimin Gladiators (Indonesia)

Naib Johan 2 - Panthera (Korea)

Sebanyak 100 lebih pasukan Tom Clancy’s Rainbow Six: Siege di seluruh wilayah Asia Pasifik yang bertanding sejak Ogos lepas untuk mencapai ke pusingan akhir tahun ini di Thailand Game Show di Bangkok.

Tetapi akhirnya, hanya empat pasukan sahaja yang berjaya melalui tiga hari yang penuh cabaran di live-event showdown ini.

Kedua-dua pasukan menunjukkan pertempuran yang hebat di hadapan hadirin sebanyak 160,000 serta penonton di rumah.

ASUS Republic of Gamers, no.1 gaming laptop brand juga telah menyokong semua pasukan dan pemain serta juga telah menjadi tuan rumah bagi pasukan yang berada di luar negara


Wild Rift Beri Petunjuk Tiga Champion Akan Datang

Riot Games telah mengeluarkan beberapa petunjuk tentang watak-watak baharu yang akan muncul di League of Legends: Wild Rift.

Di blog thumbnail, Riot Games dapat dilihat tiga bayang-bayang champions berlatarkan latar belakang biru sebagai satu usikan kepada pemain. Buat masa ini, nama mereka belum lagi diketahui dan termasuk juga bila kemunculan mereka.

Bukan itu sahaja, Riot Games juga ada memberi petunjuk tentang kehadiran banyak lagi champion di permainan video ini dan menjanjikan banyak event yang menarik akan datang di Wild Rift Patch 3.5. Nantikan!


Broken Moon - Peta Baru Apex Legends

Apex Legends akan mula memasuki musim baharu pada 1 November 2022 nanti. Update ini akan dinamakan Apex Legends: Eclipse di mana peta baharu juga akan ditambah iaitu Broken Moon.

<oembed url="https://www.youtube.com/watch?v=10ZVZIqf4uM" width="200" height="113" host="youtube"></oembed>

Peta yang ke-5 ini mempunyai saiz lebih kurang World’s Edge dengan rupa bentuknya lebih unik dan berbeza. Lagi besar petanya, lagi banyak Point Of Interest di dalamnya. Korang tidak perlu risau juga untuk lakukan rotation nanti sebab akan ditambahkan Zip Rail untuk menyenangkan pemain bergerak.

Terdapat juga option baru iaitu menghadiahkan barangan kosmetik dan juga kostum kepada pemain lain sebanyak 5 kali seminggu. Ada juga tambahan barangan kosmetik iaitu Sticker yang boleh digunakan di healing item seperti Health Injector, Shield Cell, Shield Battery dan Phoenix Kit buat masa ini.


Filem Saw X Akan Mengembalikan Tobin Bell Sebagai John Kramer

Saw X atau filem Saw yang ke-10 telah diumumkan sedang berjalan sejak tahun lepas dan terdapat sedikit update terkini tentang filem thriller ini.

Walaupun jalan ceritanya masih belum ditunjukkan lagi, namun telah diumumkan bahawa pelakon Tobin Bell akan kembali memegang watak sebagai John Kramer, mastermind bagi permainan berdarah ini.

Watak John Kramer sebenarnya sudah pun ditampilkan mati di filem Jigsaw dan Spiral di mana zaman yang diceritakan adalah selepas beberapa tahun kematiannya.

Kevin Greutert, pengarah bagi beberapa filem Saw sebelum ini telah disebutkan akan mengarah filem ini. Oleh itu, nantikan sebab sebenar John Kramer kembali di Saw X pada 27 Oktober 2023


TWTDOTA PUBSTOMP TI11 Bakal Diadakan Di Novoid Arena

Baru-baru ini pihak twt_dota, salah satu komuniti DOTA 2 terbesar di Malaysia telah mengumumkan yang acara PUBSTOMP bakal kembali secara offline tahun ini.

Pada tahun lepas, acara ini cuma dijalankan secara online di Discord rasmi mereka namun tahun ini mereka membuat keputusan untuk kembali dengan acara offline seperti mana yang telah dijalankan di Battle Arena pada 2019.

Untuk PUBSTOMP tahun ini, mereka telah memilih untuk mengadakan acara tersebut di Novoid Arena yang terletak di LaCrista Hotel, Melaka dari 29 Oktober sehingga 20 Oktober 2022.

Dengan tempat yang lebih luas kali ini, mereka menjangkakan lebih ramai peminat-peminat DOTA 2 dapat menghadirkan diri untuk memeriahkan acara tersebut.

Antara aktiviti yang akan dijalankan nanti adalah seperti watch party, after match discussion bersama ahli panel dan analisis twt_dota, match prediction, lucky draw dan juga giveaway yang ditaja oleh Armaggeddon Malaysia.

Terdapat 4 tier untuk package tiket yang korang boleh pilih:

LEGENDS = RM15/DAY Free Standing in Selected Area

ANCIENT = RM40/DAY Normal Chair Seating & Merchandise

DIVINE = RM60/DAY Premium Gaming Chair Seating (Limited Seating) & Merchandise

IMMORTAL = RM350 Premium Gaming Chair Seating, Merchandise, Free Flow Drink dan Penginapan 2 hari 1 malam di LaCrista Hotel, Melaka.

Untuk pembelian tiket korang boleh ke novoid-arena.my atau untuk maklumat lanjut, korang boleh check out Twitter twt_dota.


Silent Hill f - Permainan Video Baharu Silent Hill

Penerbit Konami dan NeoBards Entertainment telah mengumumkan Silent Hill f dimana ceritanya akan mengambil tempat di era 1960 Jepun. Ryukishi07 yang terkenal dengan karyanya Higurashi When They Cry yang penuh dengan pembunuhan misteri dan supernatural horror akan memegang jawatan sebagai penulis untuk permainan video ini.

<oembed url="https://www.youtube.com/watch?v=ZqzK_nqDU9M" width="200" height="113" host="youtube"></oembed>

Tambahan lagi, Kera adalah pereka karakter dan makhluknya serta Motoi Okamoto yang terkenal dengan Super Mario 64 DS yang akan bertanggungjawab untuk menghasilkan permainan video terbaru ini

Platform dan release date untuk permainan video ini belum lagi diumumkan namun terdapat juga beberapa berita yang berkaitan tentang francais Silent Hill ini.

Antaranya seperti Silent Hill 2 Remake (untuk PS5 dan PC), Silent Hill: Townfall (permainan video baharu), Silent Hill: Ascension (siri interaktif streaming) dan Return to Silent Hills (movie).


Vex, the Gloomist Bakal Tiba Di Update Terbaru Wild Rift

Riot Games telah mengeluarkan update untuk League of Legends: Wild Rift Patch 3.4b. Di patch baru ini nanti akan menampilkan seorang champion baharu bernama Vex, the Gloomist yang mana akan tiba pada 27 Oktober 2022 nanti.

Selain itu beberapa barisan skin eksklusif iaitu Supreme Cells untuk karakter Zed, Sett dan juga Kennen. Pemain boleh dapatkan skin eksklusif tersebut dan memenangi beberapa skin secara rawak menerusi event cabutan yang dinamakan Supreme Cells Event yang akan bermula 1 November 2022 dan berakhir sebelum bermulanya patch baharu.

Korang juga boleh dapatkan skin Supreme Cells Kennen menerusi special pass di mana ia boleh dibeli menggunakan Wild Cores. Selepas membelinya, korang perlu log in selama tujuh hari berturut untuk dapatkan hadiah plethora dan juga skin eksklusif tersebut.

Akhir sekali adalah berkenaan Bewitching Vex’s Bingo Event akan bermula secara rasmi pada 27 Oktober 2022 termasuk sekali skin Bewitching Miss Fortune dan juga skin Bewitching Morgana sempena bulan Halloween tahun ini.


Pasukan Vendetta Hilang Kelayakan Ke NACT Fall Season Grand Final Kerana Isu Joki

Baru-baru ini pihak Mobile Legends: Bang Bang Amerika Utara telah mengumumkan yang pasukan Vendetta telah hilang kelayakan untuk bertanding di Grand Final NACT Fall Season. Ini sekali gus membuatkan pasukan itu tidak dapat bertanding untuk slot ke M4.

Menurut pihak MLBB Amerika Utara, pasukan Vendetta didapati telah menggunakan khidmat joki semasa play-off sedang berlangsung. Untuk korang yang tak tahu, Joki bermaksud salah satu account pemain telah dimainkan oleh orang luar yang bukan dari ahli pasukan tersebut.

Disebabkan oleh isu ini, pasukan The Simpsons yang sebelum ini mendapat tempat ketiga setelah ditewaskan oleh pasukan Vendetta akan mara ke Grand Finals menentang pasukan The Valley.

Untuk pengetahuan korang, The Valley dianggotai oleh MobaZane dan juga FwydChickn yang mana sebelum ini merupakan pemain untuk pasukan BTK yang mendapat tempat ketiga semasa M3 yang lepas.


Senarai Pasukan Yang Layak Ke M4 Setakat Ini

Setelah berakhirnya MPL ID dan MPL PH Musim Kesepuluh semalam, lima lagi slot ke M4 telah pun berjaya diisi. Untuk Indonesia, mereka sekali lagi akan diwakili oleh pasukan ONIC Esports dan juga pasukan RRQ Hoshi.

Untuk Filipina pula, mereka akan diwakili oleh juara M3 iaitu Blacklist International dan juga ECHO. Ini merupakan kali pertama ECHO berjaya mendapatkan slot ke M4 selepas mereka cuma berjaya mendapatkan tempat kelima semasa MPL PH Kelapan.

Dan sebentar tadi, MPL Brazil Musim Ketiga baru sahaja melabuhkan tirainya yang mana pasukan RRQ Akira berjaya muncul sebagai juara setelah menewaskan pasukan DreamMax e-Sports dengan mata 4 berbalas 1.

Berikut merupakan senarai pasukan yang berjaya menempah slot ke M4 Jakarta:

Team HAQ (Malaysia)

TODAK (Malaysia)

ONIC Esports (Indonesia)

RRQ Hoshi (Indonesia)

Blacklist International (Filipina)

ECHO (Filipina)

RSG SG (Singapura)

Burn x Team Flash (Kemboja)

Throne Esports (Timur Tengah & Afrika Utara)

Incendio Supremacy (Turkey)

Falcon Esports (Myanmar)

MDH Esports (Vietnam, Laos & Thailand)

RRQ Akira (Brazil)

Setakat ini masih ada 3 lagi slot yang masih kosong iaitu 2 daripada MLSL (MLBB Latam Super League) dan 1 lagi dari NACT Fall Season. MLSL akan bermula pada 27 Oktober 2022 manakala NACT FALL Season Grand Finals pada 30 Oktober.


Blacklist International Kembali Merampas Gelaran Juara MPL PH S10

Semalam telah berlangsungnya Grand Finals untuk MPL PH Musim Kesepuluh dimana dua pasukan terhebat iaitu Blacklist International yang merupakan juara M3 dan juga pasukan ECHO berentap untuk gelaran juara.

Walaupun kedua-dua pasukan ini cuma mampu menduduki tempat kelima untuk ECHO dan tempat terakhir untuk Blacklist International di MPL PH Musim Kesembilan namun di MPL PH Musim Kesepuluh kali ini, mereka bangkit dan berjaya mara ke Grand Final sekali gus berjaya mendapat slot untuk M4 Jakarta nanti.

Dari match yang pertama sehingga match yang keenam, kedua-dua pasukan saling berbalas mata kemenangan dan menunjukkan permainan yang sangat cantik dan dan agresif.

Namun Blacklist International sekali lagi membuktikan mereka merupakan pasukan yang harus ditakuti pada M4 nanti apabila berjaya menjinakkan ECHO dengan mata 4 berbalas 2. Adakah Black International bakal akan mempertahankan gelaran juara di M4 nanti? sama-sama nantikan.


Apex Legends Mobile Kini Tiba!

Apex Legends kini kembali dengan Mobile Closed Beta dimana game ini boleh dimainkan melalui telefon pintar. Apex Legends telah dicipta pada sekitar tahun 2019 namun hanya terdapat di PC sahaja. Setelah melihat mobile game semakin meningkat naik, Respawn Entertaiment dan Electronic Art membuat keputusan untuk mengeluarkan Apex Legends mobile.

Respawn Entertaiment menyatakan bahawa untuk permulaan mereka akan mengeluarkan Apex Legends mobile di India dan Filipina sebagai langkah percubaan. Namun begitu, baru sahaja game ini dilancarkan, server untuk game ini telah mencapai tahap maksimum. Sesiapa yang baru memuat turun dan masuk ke dalam game akan diberikan Code Error. Pihak Electronic Art meminta untuk bersabar dan menunggu Update yang seterusnya.

Pada Mei ini, Apex Legends Mobile akan dikeluarkan di Filipina. Negara lain turut akan dibawa masuk pada masa akan datang. Namun, selain daripada negara India dan Filipina mereka juga boleh memuat turun game ini menggunakan VPN. Oleh yang demikian, tidak hairanlah jika Apex Legends mobile bakal menjadi game battle royale yang popular pada masa akan datang. Apex Legends mobile juga akan mampu berada seiring dengan PUBG Mobile, Free Fire dan lain-lain.


Weibo Gaming Dinobatkan Juara #PEI2021

Semalam merupakan hari terakhir kejohanan Peace Elite Invitational (PEI) 2021. Sepanjang PEI berlangsung, para peserta diberi pengalaman baru dimana mereka perlu bermain dalam mod FPP. Hal ini sedikit sebanyak memberikan cabaran kepada para pemain. Walau bagaimanapun, team Malaysia, Dingoz MPX  dan Team Secret berjaya menamatkan perlawanan dengan baik.

Secara keseluruhan, team Weibo Gaming (China) dinobatkan sebagai juara PEI 2021 dengan kutipan mata sebanyak 241. Team Weibo juga berjaya mendapatkan 6 WWCD sepanjang berlangsungnya PEI. Untuk Dingoz MPX, mereka menduduki di tempat ke-9 manakala Team Secret menduduki di tempat ke-11.

Walau bagaimanapun, Dingoz MPX berjaya membawa Malaysia untuk merasai WWCD di PEI pada hari kedua, match 3 di map Sanhok. Dingoz berjaya mengutip 10 Kill dan sekali gus membawa pulang wang tunai sebanyak RM 38k sebagai ganjaran Kill tertinggi di match tersebut. Tahniah diucapkan kepada kedua-dua pasukan Malaysia. Semoga terus bersinar pada musim akan datang!


Kingsman & Evos SG Mengungguli MPL SG S1 Regular Season!

Mobile Legends Professional League (MPL) SG S1 Regular Season kali ini diungguli oleh pasukan Kingsman dan Evos SG. Dua pasukan ini menduduki tempat pertama dan kedua dalam carta dengan mata yang sama iaitu 5 mata.

Sebanyak 8 pasukan yang bertanding dalam MPL SG kali ini. Berdasarkan perlawanan yang telah berlangsung, setiap pasukan yang bertanding memberi saingan yang hebat. Kesemua pasukan menunjukkan peningkatan yang ketara berbanding dengan musim lepas.

Kingsman yang diketuai oleh bekas pemain Evos SG iaitu OhDeerBambi (Boon) berjaya membawa pasukan beliau ke upper bracket bersama 3 pasukan lain iaitu Evos SG, Notorious Villains dan Almghty.

Untuk lower bracket pula diduduki oleh pasukan RSG SG, Impunity Esports, Explorer, dan Forsaken. Playoff MPL SG akan bermula pada 7 Mei hingga 9 Mei.


RSG MY Bangkit Disaat Akhir!

Pada 25 April 2021, RSG MY telah menunjukkan taring mereka dimana pasukan ini mendapatkan gelaran juara dalam Grand Final Kejohanan Liga Profesional PUBG Mobile Malaysia Singapura Musim Ketiga (PMPL MY/SG S3) 2021. Mereka berjaya membawa pulang wang tunai sebanyak RM 61,000 (AS$15,000).

Pada permulaan liga, RSG merupakan antara pasukan yang berada di kedudukan bawah. Namun, permulaan bukanlah satu pengakhiran. Mereka berjaya menunjukkan semangat pasukan dalam Grand Final dengan meratakan pasukan lawan sekali gus menyandang gelaran juara dengan mata keseluruhan 196.

Antara pemain terbaik (MVP) juga diberikan kepada Fragger utama RSG, Amirol Hakiem (Kim). Kim berjaya mengutip 40 Kill Point secara keseluruhan.

Kemenangan RSG secara tidak langsung membawa mereka ke peringkat akhir Liga Profesional PUBG Mobile Asia Tenggara (SEA Final) bersama dengan Dingoz MPX juara Liga. Kedua pasukan ini turut ditemani oleh pasukan GEEK FAM yang menyandang tempat kedua dalam Grand Final. Mampukah mereka mengharumkan nama Malaysia dalam SEA Final nanti? Sama-sama kita nantikan!


#PEI2021 RNG & Weibo Gaming Bawa Pulang RM50,000 Untuk Hari Pertama!

Semalam telah berlangsungnya Final Peace Elite Invitational (PEI) 2021 dalam acara PlayerUnknown's Battlegrounds (PUBG). Kejohanan ini mempertandingkan 15 pasukan daripada 8 buah negara iaitu China, Malaysia, Indonesia, Thailand, Vietnam, Jepun, Korea Selatan, dan Asia Selatan (Nepal & Mongolia).

Pada hari pertama, Team RNG dan Weibo Gaming berjaya membawa pulang RM50k hasil daripada kutipan KILL tertinggi. Seperti yang dijanjikan oleh pihak penganjur, antara pasukan yang memperoleh KILL tertinggi dalam setiap match akan diberikan ganjaran RM25500. Berikut merupakan pasukan yang memperolehi Kill tertinggi :

Pusingan 1 - Weibo Gaming

Pusingan 2 - Huya FA

Pusingan 3 - Weibo Gaming

Pusingan 4 - Royal Never Give Up

Pusingan 5 - Royal Never Give Up

Dalam pada itu, wakil dari Malaysia iaitu Team Secret dan Dingoz MPX masih mempunyai peluang untuk menduduki tangga teratas. Kedudukan mereka setakat ini berada di tangga ke-7 dan ke-8. Jika prestasi mereka terus meningkat pada game seterusnya, tidak mustahil untuk mereka menjadi juara!


Team Nigma Dapat Tajaan dari Syarikat Penerbangan Terkemuka!

Nigma, pasukan esport Dota 2 disahkan mendapat tajaan daripada syarikat penerbangan terkemuka UAE iaitu Etihad Airways. Nigma juga merupakan pasukan esport pertama yang dapat tajaan daripada Etihad Airways.

“Masa kecil saya bercita-cita nak jadi pilot. Namun, apabila sekarang diberi peluang untuk berkolaberasi dengan syarikat penerbangan yang saya kagumi, saya berasa sangat gembira,” kata Mohamed Morad, Co-founder Nigma. Beliau turut menyatakan bahawa dengan kerjasama yang diberikan oleh Etihad Airways mampu memberi semangat kepada para pemain untuk berhadapan dengan pasukan di peringkat antarabangsa dalam Dota 2.

Amina Taher, wakil presiden pemasaran dan tajaan Etihad Airways mengatakan, “Esport semakin mendapat perhatian dalam kalangan masyarakat dan pelaburan ini juga akan memberi impak yang positif kepada Etihad. Oleh itu, Etihad merasa bangga kerana dapat menjadi syarikat penerbangan antarabangsa pertama yang bekerjasama dengan pasukan esport.”.


MSC Kembali, Ganjaran RM610,000 Dipertaruhkan!

Piala Asia Tenggara Mobile Legends (MSC) diumumkan akan berlangsung pada 7 Jun hingga 13 Jun 2021 oleh pihak Moonton. Sebanyak 12 pasukan daripada 8 buah negara akan berentap bagi merebut wang tunai berjumlah USD 150,000 (RM610,000).

Bukan itu saja, pertandingan MSC juga akan menampilkan bekas pemain (pro player) MLBB beraksi sebagai tetamu istimewa. Pasti ramai yang rindukan bekas pemain seperti Soloz, JessNoLimit, Tuturu dan ramai lagi beraksi dalam satu Liga.

“Kami rasa tak sabar mengadakan MSC pada tahun ini untuk melihat para peminat MLBB bersorak memberikan sokongan kepada wakil pasukan negara masing-masing,” Han Zie Wei, Ketua MSC. Pada tahun lepas, MSC dibatalkan oleh kerana pandemik Covid-19. Disebabkan itu, Moonton menyatakan bahawa pihak mereka akan bekerjasama bagi memastikan pertandingan berjalan dengan lancar walaupun secara atas talian demi mematuhi SOP.


Juara ROG Masters Asia Pacific 2021 Milik Team ZIGMA Thailand

Pada 25 April 2021, team ZIGMA daripada Thailand berjaya membawa pulang US$10,000 (RM41,000) selepas dinobatkan sebagai juara ROG Masters Asia Pacific 2021. Mereka berjaya menumpaskan 4 pasukan lawan Asia iaitu Korea, Indonesia, Singapore, dan Filipina.

ZIGMA merupakan pasukan Counter-Strike No.1 di Thailand. Pasukan ini diwakili oleh pemain-pemain muda iaitu Reality (23) merupakan team captain, RoLEX (20), Geniuss (22), Niffy (19), JUSTCAUSE (25), 1Ackerman (20), dan CigaretteS_ (25). CigaretteS_ antara pemain yang mendapat Highest kill to death ratio (KDR) tertinggi iaitu 1.81 di dalam tournament tersebut.

Para pemain ZIGMA bukan saja berjaya mengalahkan 34 team daripada negara mereka, namun mereka juga telah menundukkan team No.1 Asia iaitu Four Season Gaming (Korea), Fortez (Indonesia), Huat Zai (Singapore) dan Expandables (Filipina). Bukan biasa-biasa!

Korang yang main Counter-Strike boleh tengok gameplay daripada team ZIGMA macam mana diorang boleh jadi juara Asia.

<oembed url="https://www.youtube.com/watch?v=2MqZ8VViMuc&t=75s" width="200" height="113" host="youtube"></oembed>


Soloz, Daddy Hood & Obot Gaming Sah Duta Codashop!

Hari ini pihak Codashop telah mengumumkan kerjasama mereka dengan 3 Facebook Streamer terkenal Malaysia iaitu Soloz, Daddy Hood & juga Obot Gaming.

Ketiga-tiga mereka dengan jumlah followers sebanyak 7.5 juta akan mempromosikan Codashop secara eksklusif di-platform social media mereka seperti Facebook, Instagram dan juga Tik-Tok.

Codashop menyatakan kerjasama ini sememangnya ditunggu-tunggu oleh pihak mereka bagi memperkenalkan lagi Codashop secara menyeluruh di Malaysia. Dengan kerjasama antara mereka dan orang-orang kuat Bosskurr Gaming ini, Codashop berharap platform mereka akan menjadi platform no 1 untuk platform tambah nilai in-game currency untuk pelbagai permainan video seperti Mobile Legends: Bang Bang, PUBG Mobile dan banyak lagi.

Bagi peminat-peminat Bosskurr Gaming, mereka akan disajikan dengan pelbagai offer-offer menarik dari Codashop untuk permainan video seperti PUBG Mobile, Valorant & League of Legends: Wild Rift.

Bagi Soloz, Daddy Hood & Obot Gaming, mereka menyatakan yang kerjasama ini adalah satu berita baik bagi mereka dan juga peminat-peminat Bosskurr Gaming!


Uncle Chikanook Sah Sebagai Pengurus Red Esports!

Baru-baru ini, pihak Red Esports telah mengumumkan kemasukan Uncle Chikanook sebagai pengurus pasukan Red Esports.

Bagi mereka yang lama dalam scene Mobile Legends: Bang Bang di Malaysia, pastinya mengenali dan mengetahui usaha-usaha yang telah ditunjukkan oleh Uncle Chikanook bagi menaikkan scene Mobile Legends di Malaysia.

Sumber: Red Esports

Sebelum ini, Uncle Chikanook atau nama sebenarnya Faeiz Wahab pernah menjadi pengurus pemasaran untuk pasukan NV Bosskurr.

Selain itu, pasukan Red Esports juga memperkenalkan jurulatih terbaru mereka iaitu Fryzo. Pasukan Red Esports kini sedang bertanding dalam MPL MY musim ketujuh.

Sumber: MPL MY

Adakah dengan kemasukkan Uncle Chikanook & Fryzo sebagai jurulatih mampu membuatkan pasukan Red Esports mendapatkan gelaran juara untuk MPL MY musim ketujuh? Sama-sama kita saksikan nanti!


E3 2021 Sah Dijalankan Pada June Tahun Ini!

Baru-baru ini pihak Electronic Software Association telah mengumumkan yang acara gaming terbesar, E3 akan kembali diadakan pada tahun ini. Mereka menyatakan yang ia mungkin akan dijalankan pada bulan June akan datang.

Sumber: https://www.futuregamereleases.com/2021/03/xbox-e3-2021-briefing-early-details-leaked/

Beberapa nama besar industri gaming telah mengesahkan yang mereka akan berada di E3 tahun ini bagi memperkenalkan beberapa game terbaru dan sebagainya.

Antara nama besar yang telah mengesahkan kehadiran mereka adalah Nintendo, Xbox, Capcom, Konami, Ubisoft, Take-Two Interactive, Warner Bros. Games & Koch Media.

Sumber: https://www.denofgeek.com/games/e3-2021-date/

Namun seperti acara-acara sebelum ini, nampaknya Sony mungkin sekali lagi tidak akan hadir pada E3 tahun ini. Selain Sony, terdapat beberapa nama besar lain yang belum mengesahkan kehadiran mereka seperti EA, Square Enix, Sega, Bandai Namco, Tencent, 505 dan Activision Blizzard.

Sumber: https://www.denofgeek.com/games/e3-2021-relevant-announcement-digital-showcase/

Adakah Sony sekali lagi akan fokus kepada event mereka sendiri tahun ini? Sama-sama kita nantikan.


Undawn - Game Terbaru Dari Garena!

Baru-baru ini, pihak Garena dan Tencent Games telah mengumumkan permainan video terbaru mereka yang dipanggil Undawn. Permainan video berbentuk Open - World Survival Shooter Games ini telah dibangunkan oleh Lightspeed & Quantum Studio, salah satu studio dibawah Tencent Gaming.

Dari video trailer, pemain akan mengembara dan mencari alat-alat untuk terus hidup dalam dunia pasca-apokalips. Permainan video yang akan dikeluarkan di pc dan mobile ini juga memperlihatkan zombie-zombie yang akan menyerang pemain.

Selain dari melawan zombie, pemain juga perlu berhati-hati dengan pemain lain yang juga cuba untuk terus bertahan dalam dunia Undawn ini.

<oembed url="https://www.youtube.com/watch?v=Q_9lyIeGB6c" width="200" height="113" host="youtube"></oembed>

Permainan video ini dikatakan masih dalam proses pra-alfa dan akan dikeluarkan sekitar tahun ini. Bagi mereka yang ingin mencuba permainan video ini lebih awal, korang boleh klik di SINI untuk mendaftar.


Garena World 2021 Diadakan Secara Digital Hujung Minggu ini!

Awal minggu ini, pihak Garena telah mengumumkan event digital terbesar mereka iaitu Garena World 2021 yang bakal berlangsung pada 3 & 4 April 2021 di Thailand. Event ini akan menggunakan teknologi seperti Augmented Realiti (AR), visual effect (VFX) dan animasi sepenuhnya.

Di Garena World 2021, tournament-tournament untuk permainan video keluaran Garena juga akan dipertandingkan. Antaranya permainan video seperti AOV, Free Fire, FIFA Online 4 dan Call of Duty: Mobile.

Sebanyak 39 pasukan daripada sembilan negara akan bertanding bagi merebut prize pool sebesar USD660.000. Selain daripada tournament, Garena World 2021 juga menyediakan slot khas untuk mereka yang ingin mengetahui lebih lanjut tentang kerjaya dalam esports dan gaming secara menyeluruh.

Acara Garena World 2021 ini akan dijalankan seluruhnya secara digital dan disiarkan di laman web rasmi Garena World 2021.


Codashop Penaja Pertama Gamers on Duty Community Tournament Series!

Bermula bulan ini, bukan team yang bertanding saja akan mendapat habuan, korang sebagai viewers juga boleh menang hadiah menarik setiap hari. Contohnya Diamond yang bernilai RM200 untuk setiap pemenang yang ditaja oleh Codashop!

Terima kasih kepada Codashop kerana sama-sama membantu kami menaikkan scene amature Mobile Legends: Bang Bang!

Jadi jangan terlepas melihat livestream perlawanan Gamers on Duty Community League setiap isnin hingga jumaat jam 10.30pm bermula isnin minggu depan!

Codashop merupakan third party platform yang menyediakan platform yang selamat dan mudah bagi membeli in-game currency untuk pelbagai permainan video tidak kira mobile ataupun pc. Selain selamat dan mudah, harga yang ditawarkan di Codashop lebih murah dari apa yang ditawarkan dalam game store itu sendiri.

Bagi korang yang nak membeli Diamond, jangan lupa untuk klik DISINI dan dapatkan special promotion yang ditawarkan oleh Codashop!


Lenovo Keluarkan Kerusi Gaming Demon Slayer Versi Terhad!

Beberapa hari yang lepas, pihak Lenovo Japan telah mengumumkan kolaborasi mereka bersama dengan Anime terkenal, Demon Slayer bagi mempromosikan kerusi gaming mereka.

Kerusi gaming keluaran Lenovo ini mengambil insipirasi dari watak terkenal dalam anime tersebut iaitu Tomioka Giyuu.

Kerusi yang diberi nama Devil's Blade X Lenovo Chair mempunyai rekaan seperti pakaian Tomioka Giyuu dan yang menariknya, terdapat sebilah katana pada bahagian kanan kerusi gaming tersebut. Namun katana tersebut tidak boleh dicabut keluar.

<oembed url="https://twitter.com/LenovoJP_DO/status/1372369810311499778?s=20" host="twitter">

TVアニメ『#鬼滅の刃 』特製デザイン

／#レノボ 全集中チェアが当たる⚔
 ＼

今度は #冨岡義勇 の着物柄モチーフの全集中チェア！

ご応募は
1⃣ @LenovoJP_DO をフォロー
2⃣ このツイートをRT#Lenovo全集中チェア をつけてリツイートしてくれたら嬉しいです！

詳細は👉 https://t.co/CmmLjVnmqw pic.twitter.com/OCAXWOtTMj
— Lenovo Japan (@LenovoJP_DO) March 18, 2021
</oembed>

Lenovo menyatakan kerusi ini tidak akan dijual dimana-mana kedai dan cara untuk mendapatkannya hanyalah melalui menyerti giveaway yang mereka anjurkan. Namun giveaway ini hanya terbuka kepada warga Jepun sahaja.


Tiada Lagi PUBG Lite!

Baru-baru ini pihak Krafton, game daveloper untuk permainan video PlayerUnknown's Battlegrounds telah mengumumkan tentang penutupan PUBG Lite.

<oembed url="https://www.youtube.com/watch?v=vl4CuBw85f8" width="200" height="113" host="youtube"></oembed>

Bagi yang tidak tahu, PUBG Lite merupakan versi PUBG PC untuk PC kelas pertengahan dan boleh dimainkan secara percuma. Pihak Krafton mengumumkan yang penutupan permainan video tersebut akan bermula pada 29 April 2021. Tiada muat turun terbaru boleh dibuat selepas 30 March 2021 (kelmarin).

Bagi mereka yang dah lama meninggalkan permainan video PUBG Lite, bolehlah bermain untuk kali terakhir bersama rakan-rakan sebelum 29 April 2021.


Gamers on Duty Community League Kembali!

Pada bulan lepas, pasukan Tupai Esport telah dinobatkan sebagai juara pertama siri Gamers on Duty Community League. Tempat kedua dimenangi oleh pasukan Saka Lord manakala tempat ketiga menjadi milik pasukan Infinite Alpha.

Ini membuatkan pasukan Tupai Esport dan Saka Lord menjadi dua pasukan pertama yang menerima jemputan khas untuk bertanding di dalam Gamers on Duty Community Cup akhir tahun nanti.

Bagi tournament bulan ini, 16 pasukan telah dipilih untuk bertanding dan merebut prize pool sebanyak RM1,000 dan juga jemputan khas untuk bertanding di dalam Gamers on Duty Community Cup.

16 Pasukan yang terpilih untuk bulan ini adalah pasukan XENA ESPORT, Revo Infinite, KMM ESPORTS, GREATOPUS ESPORT, ESDK Leora, ZEO MAJESTIX, MONUHA DRAGON, eRaZe Invaderz, TraitorX, AGES HOKAGE, Keshin Reborn, Gank Fnatix, Tressure Esport, SOUTHERN GANK, SWORD OUTCLAWS REBORN MY & pasukan Saka Hoshi.

Pada bulan ini, livestream akan berjalan seperti biasa untuk setiap perlawanan cuma waktu livestream akan diubah dari pukul 9pm ke pukul 10.30pm bagi memberikan ruang kepada players untuk berehat dan solat terawikh. Livestream akan disiarkan di Facebook rasmi Gamers on Duty setiap Isnin hingga Jumaat jam 10.30pm.


2 Pasukan Gergasi Wakili Malaysia Dalam League of Legends: Wild Rift Southeast Asia Icon Series: Preseason!

Nampaknya Riot Games telah memulakan langkah untuk membawa permainan video Wild Rift ke pentas esports! Baru-baru ini pihak mereka telah mengumumkan League of Legends: Wild Rift Southeast Asia Icon Series: Preseason yang mana merupakan satu kejohanan terbesar setakat ini untuk permainan video tersebut.

Dalam kejohanan ini, beberapa pasukan gergasi dari 7 negara akan bertanding untuk menjadi juara bagi negara masing-masing. 7 Negara tersebut adalah Malaysia, Vietnam, Thailand, Indonesia, Taiwan, Singapura dan Filipina!

Kejohanan ini akan berlangsung bermula 26 sehingga 28 Feb 2021 untuk Vietnam, 6 sehingga 7 March 2021 untuk Malaysia, 11 sehingga 14 March 2021 untuk Taiwan, 13 sehingga 14 March 2021 untuk Thailand, 19 sehingga 21 March 2021 untuk Indonesia, 20 sehingga 21 March 2021 untuk Filipina dan 26 sehingga 28 March 2021 untuk Singapura.

Berikut merupakan antara senarai pasukan yang akan bertanding untuk negara masing-masing:

Malaysia: Berjaya Dragons & Todak.

Indonesia: Alter Ego & ONIC.

Filipina: Bren Esports, RRQ PH & Team Secret.

Singapura: The Alliance.

Taiwan: Flash Wolves, ONE Team & TXO.

Thailand: King of Gamers Club

Vietnam: V Gaming, Saigon Phantom & SBTC Esports

Ini hanya beberapa team sahaja yang terpilih. Senarai penuh semua pasukan yang akan bertanding akan dikemaskini tidak lama lagi.


Codashop Berikan 2 Kali Ganjaran Untuk Pemain Genshin Impact!

Codashop yang merupakan antara third party platform untuk tambah nilai in-game currency untuk permainan video yang terbesar dan dipercayai di Malaysia telah mengumumkan yang kini pemain Genshin Impact juga boleh menggunakan Codashop untuk tambah nilai Genesis Crystals, in-game currency yang digunakan dalam permainan tersebut.

Codashop menjadi salah satu third party platform yang dipercayai & digemari oleh pemain di Malaysia kerana penggunaannya yang mudah dan juga lebih murah dan selamat digunakan. Bagi pemain Genshin Impact, mereka cuma perlu memasukan UID Genshin Impact mereka dan memilih berapa amount Genesis Crystals yang mereka ingin beli.

Tidak dilupakan, bagi mereka yang tidak pernah menambah nilai Genesis Crystals dimana-mana platform, mereka akan mendapat 2 kali ganda ganjaran apabila mereka menambah nilai kali pertama dengan menggunakan Codashop!

Untuk pembayaran, pengguna mempunyai pelbagai pilihan seperti menggunakan Touch 'N Go, Boost, FPX, Celcom, Digi, MAXIS ataupun U Mobile. Tiada pendaftaran menggunakan kredit kad yang diperlukan. Untuk maklumat lanjut, korang boleh baca di SINI!


Riot Games SEA Mengumumkan League of Legends: Wild Rift Pentaboom Showdown!

Hari ini pihak Riot Games SEA mengumumkan League of Legends: Wild Rift Pentaboom Showdown, satu charity tournament kepada badan-badan kebajikan di seluruh Asia Tenggara sebanyak USD 60,000.

Tournament amal ini akan diadakan pada 12 sehingga 13 Disember pada pukul 12.00 tengah hari (GMT+8).

Tournament yang diadakan bersama penganjur rasmi IO Esports, Tournament ini akan menampilkan lapan pasukan dari content creator terkenal yang didatangkan dari Kemboja, Indonesia, Filipina, Malaysia, Myanmar, Singapura, Thailand dan Vietnam.

<oembed url="https://www.youtube.com/watch?v=nD4X-4sUblo&feature=emb_title&ab_channel=LeagueofLegends%3AWildRiftMalaysia" width="480" height="270" host="youtube"></oembed>

Berikut merupakan senarai content creator yang akan bertanding mewakili negara masing-masing dan berpeluang membawa pulang prizepool sebanyak USD 66,500!:

Chea Gaming, Henaa Gaming, Prom Official ML dan T26.haha dari Kemboja

Cindy Gullla, Dylan PROS, GOGOGOY, Jess No Limit and VY Gaming dari Indonesia

Fredo Sameon, Harris Annuar, Ismail Izzani, Soloz dan XK Penjahat dari Malaysia

Ace Gaming, GuGu, I C E I C E, Original Matt Channel and NX Live dari Myanmar

Alodia Gosiengfiao, Ashley Gosiengfiao, Dexie Diaz, James Reid and Megan Young dari Filipina

Danial Ron (TITAN GAMERS), Nathan Hartono, Ryan Tan (Night Owl Cinematics), Sezairi and Vincent Sin (TITAN GAMERS) dari Singapura

Dx Channel, Frozenkiss, JAI RAW, and May Pitchanart dari Thailand. Peserta terakhir akan diumumkan pada bulan Disember!

ADN Đấng YM, Bé Chanh Gaming, Milona, Misthy and Msuong dari Vietnam

Pertandingan Wild Rift Southeast Asia Pentaboom akan disiarkan secara langsung dalam Bahasa Indonesia, Bahasa Malaysia, Burma, Bahasa Inggeris, Khmer, Tagalog, Thai dan Vietnam di Facebook, Youtube dan Twitch.


ONIC Esports Rampas Gelaran Juara MPL ID S10

Semalam telah berlangsungnya Grand Final untuk kejohanan MPL ID Musim Kesepuluh yang mana juara MPL ID Musim Kesembilan iaitu RRQ Hoshi bertembung dengan musuh ketat mereka yang mana merupakan naib juara MPL ID musim lepas iaitu ONIC Esports.

Untuk match yang pertama, pasukan ONIC Esports sememangnya sangat ganas dalam gameplay mereka. Pada 10 minit terawal mereka sudah berada dihadapan dengan mata 6 berbalas 1 dengan Kairi yang menggunakan Ling mengungguli dengan 5 kill.

Dengan gameplay yang sangat kemas, ONIC Esports berjaya menundukkan pasukan RRQ Hoshi dalam masa kurang dari 14 minit dengan mata 13 berbalas 3 dan MVP untuk match pertama diberikan kepada Kairi.

Pada match yang kedua, RRQ Hoshi kembali bangkit dengan gameplay yang lebih bagus dari match yang pertama. Dengan penggunaan Lancelot oleh Alberttt sudah semestinya digunakan dengan bagus dimana pada minit kelapan, RRQ Hoshi berjaya mengawal match kedua dengan mata 12 berbalas 3.

RRQ Hoshi tahu yang mereka harus menamatkan match kedua ini dengan secepat mungkin bagi memastikan momentum mereka terus kuat. Dengan Savage yang diperoleh oleh Clayyy yang menggunakan Valentina, mereka terus menghentam kubu ONIC Esports dan akhirnya berjaya mendapatkan mata pertama mereka dengan mata 21 berbalas 4.

Dengan mata seri satu sama, match ketiga ini membuatkan kedua-dua pasukan mula bermain dengan lebih berhati-hati. Pasukan RRQ Hoshi beberapa kali cuba untuk mengumpan ONIC Esports namun finishing yang ditunjukkan oleh RRQ Hoshi tidak begitu kemas dan membuatkan beberapa player mereka sendiri yang kecundang semasa team fight.

Disiplin yang ditunjukkan oleh ONIC Esports pada match ketiga ternyata sangat-sangat kuat dimana mereka berjaya menghilangkan semua pemain RRQ Hoshi dengan Wipeout sekaligus memastikan mata kedua menjadi milik mereka.

Pada match yang keempat, ONIC Esports nampaknya lebih yakin dalam gameplay mereka. Seperti di match pertama, ONIC Esports terus menunjukkan gameplay yang agresif dan ini membuatkan RRQ Hoshi seperti hilang arah apabila terus menerus dihentam oleh ONIC Esports.

Dengan penggunaan Lancelot oleh Kairi dan Claude yang digunakan oleh CW, ONIC Esports tidak memberikan RRQ Hoshi ruang bernafas dan akhirnya setelah 23 minit bertarung, RRQ Hoshi terpaksa akur dengan serangan yang diberikan oleh ONIC Esports. Ini sekali gus membuatkan ONIC Esports semakin hampir untuk bergelar juara MPL ID Musim Kesepuluh.

Di match penentuan iaitu match kelima, ONIC Esports harus memastikan mereka tidak hilang fokus dan terus menunjukkan gameplay yang kemas seperti match-match sebelum ini. Pada 5 minit yang pertama, kedua-dua pasukan saling bertukar-tukar kill.

Berbanding dengan match sebelum ini RRQ Hoshi nampaknya menunjukkan gameplay yang lebih bagus. Mereka terus memberikan saingan kepada ONIC Esports dan memberikan message kepada ONIC yang mereka tidak akan mengaku kalah dengan mudah.

Walaupun pada awalnya match ini sepertinya akan menjadi milik RRQ Hoshi, namun dengan strategik yang kemas dan penggunaan Lesley oleh CW digabungkan dengan opening yang dilakukan oleh Kairi yang menggunakan Balmond, ONIC Esports berjaya turn the table dan sekaligus terus menghancurkan kristal milik RRQ Hoshi.

Dengan mata 4 berbalas 1, ONIC Esports berjaya merampas takhta MPL ID daripada pasukan RRQ Hoshi dan membawa pulang hadiah tunai berjumlah USD140,000. Walaupun tewas, ini bukanlah penghujung untuk pasukan RRQ Hoshi dan juga ONIC Esports kerana selepas ini, mereka berdua akan mewakili Indonesia ke M4 yang akan berlangsung pada awal tahun depan ditanah air mereka sendiri iaitu di Jakarta.


Digimon World: Next Order Untuk PC Dan Switch Tiba Tahun Depan

Baru-baru ini pihak Bandai Namco dan B.B Studio telah mengumumkan yang permainan video mereka iaitu Digimon World: Next Order bakal hadir di PC dan juga Nintendo Switch.

<oembed url="https://www.youtube.com/watch?v=NRqdBm-IbEg" width="200" height="113" host="youtube"></oembed>

Permainan video ini sebelumnya telah dikeluarkan untuk PS4 dan juga di PS Vita di Jepun pada tahun 2017 yang lepas.

Untuk versi PC dan juga Nintendo Switch ianya dijangka bakal tiba pada 22 February 2023 nanti dan akan dikeluarkan secara global. Untuk versi PC, korang boleh dapatkannya di Steam sahaja.


Marvel Snap - Permainan Kad Marvel Tiba Di iOS Dan Android

Setelah sekian lamanya Marvel Snap akhirnya tiba di iOS dan Android!

Permainan video ini merupakan permainan kad-kad karakter digital berdasarkan watak-watak Marvel seperti Venom, Night Fury dan The Hulk. Permainan video ini dihasilkan oleh Second Dinner yang merupakan syarikat terdiri daripada bekas-bekas pemaju Hearthstone yang telah bekerjasama dalam membangunkan Marvel Snap ini tetapi diterbitkan di syarikat lain iaitu Nuverse, yang mana terkenal dengan Ragnorak X: Next Generation.

Cara mainnya adalah seorang pemain akan membentukkan satu dek sebanyak 12 kad watak-watak Marvel yang tidak kira hero atau villain dan apabila match bermula nanti akan terpapar tiga kawasan berbeza yang mempunyai ciri-ciri tersendiri.

Pemain akan menggunakan kad masing-masing untuk claim kawasan pesaing tetapi korang kena hati-hati sebab setiap kawasan akan ada efek khas sama ada baik ataupun buruk. Berjaya mendapat dua kawasan di tangan korang, bermakna korang sudah menjadi juara bagi pusingan itu.

<oembed url="https://www.youtube.com/watch?v=116Vptosbg8" width="200" height="113" host="youtube"></oembed>

Buat masa sekarang, Marvel Snap telah melancarkan sebanyak 150 kad termasuk kad yang mempunyai watak sama tetapi versi lain. Jadi, korang sudah boleh muat naik sekarang Marvel Snap secara percuma tetapi disertakan sekali pembelian di dalam aplikasinya.


Presiden DC Films, Walter Hamada Meletakkan Jawatan

Bermula dari 2018, Walter Hamada telah memegang jawatan sebagai Presiden DC Films dan baru- baru ini dilaporkan meletakkan jawatannya selepas menerbitkan filem terbarunya iaitu “Black Adam” yang menerima banyak kritikan negatif dari penonton.

Antara projek yang pernah dipegangnya adalah The Suicide Squad, The Batman, Aquaman , Wonder Women 1984 dan The Peacemaker.

Berita mengejutkan ini berlaku semasa penyusunan semula perniagaan Warner Bros. Discovery dalam industri filem dan animasi yang ada di antaranya sudah pun ditarik dan dibatalkan untuk melancarkan pengurangan kos terhadap syarikat mereka.